Registracijom na Sasomange postaješ deo onlajn zajednice koja svojom ponudom opisuje celokupno tržište. Možeš da se registruješ kao fizičko ili kao pravno lice. Na Sasomange naslovnoj strani u gornjem desnom uglu klikni na ikonicu Registruj se koja će te odvesti do obrasca za registraciju. Nakon što ispuniš obrazac, na tvoju imejl adresu stićiće podaci za aktivaciju tvog korisničkog naloga. Klikni na dugme Potvrdi imejl adresu i uloguj se na nalog, kako bi proces registracije bio završen. Nakon toga možeš da započneš pretraživanje i oglašavanje na Sasomange.\nKao registrovani korisnik koji na Sasomange portalu želi da pronađe adekvatne proizvode i/ili usluge, kreiranjem svog naloga možeš da praviš i listu favorita (željenih proizvoda), a oglašivače možeš da kontaktiraš na bezbedan način preko Sasomange poruka, imejla ili broja telefona.\nKao oglašivač koji na Sasomange sajtu oglašava i prodaje svoje proizvode i/ili usluge, nakon registracije možeš na jednostavan i brz način da postaviš oglas i sigurno komuniciraš sa potencijalnim kupcima preko Sasomange poruka, imejla ili putem mobilnog telefona. Za uspešniju prodaju uvek možeš da iskoristiš različite mogućnosti promocija, o čemu možeš više da pročitaš u sekciji Promocije unutar Uputstava ili da kontaktiraš naše oglasne savetnike.\nVideo tutorijal Kako da se registrujem\nKako da dodam oglas?\nZašto ne mogu da se prijavim? Da li treba da promenim lozinku?\nZa izmenu podataka unetih prilikom registracije potrebno je da se uloguješ na sajt. U gornjem desnom uglu se nalazi ikonica tvog profila, klikni na nju i iz padajućeg menija izaberi stavku Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i Moj nalog.\nKada klikneš na Moj nalog, tu možeš da izmeniš podatke u sledećim segmentima:\nOsnovni podaci o nalogu\nImejl i lozinka\nNakon unošenja željenih izmena ne zaboravi da potvrdiš svoje izmene kako bi bile sačuvane.\nVideo tutorijal Kako da izmenim lozinku\nŠta je Moja radnja?\nMoja radnja predstavlja radni prostor i prikaz liste oglasa. Radnju imaju i mogu da koriste i fizička i pravna lica, kao i domaći i inostrani oglašivači. U okviru Moje radnje možeš da postaviš sve informacije o firmi i proizvodima i/ili uslugama koje oglašavaš na Sasomange platformi. Da aktiviraš ovu funkcionalnost potrebno je da se uloguješ i da u gornjem desnom uglu klikneš na svoje ime i prezime, gde ćeš iz padajućeg menija izabrati Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i Moja radnja. Tu možeš da unosiš, menjaš i dodaješ sledeće podatke:\nnaziv radnje, opis radnje i zaštitni logo firme,\nsedište firme, poslovne jedinice i njihove adrese, kontakt telefone i imejlove,\nPIB i matični broj firme.\nSve ove podatke možeš da menjaš i dodaješ kada god poželiš.\nKorisnici će tvoju radnju moći da vide kada, gledajući bilo koji tvoj oglas, kliknu na Svi oglasi ovog oglašivača, što će ih odvesti na prikaz tvoje radnje i tvojih oglasa. Na ovaj način ćeš olakšati proces odabira svim korisnicima i potencijalnim kupcima pri pronalaženju željenog artikla i/ili usluge, a ujedno ćeš im pružiti i dodatne informacije o sebi kao oglašivaču.\nKako da deaktiviram/aktiviram oglas?\nKako da pronađem željeni artikal/uslugu?\nŽeljeni proizvod ili uslugu na Sasomange možeš da pronađeš na čak 3 načina:\nPreko izbora kategorije na glavnom meniju,\nPreko izbora kategorije iz padajućeg menija Sve kategorije,\nUkucavanjem ključnih reči u polje Pretraga.\nKategorije na glavnom meniju nalaze se na početnoj strani, dok se padajući meni Sve kategorije nalazi u gornjem levom uglu. Ukoliko se opredeliš za pretragu preko kategorija, obavezno odaberi i potkategoriju, a potom iskoristi i sve filtere koji ti se nude kao dodatne mogućnosti da što brže pronađeš željeni oglas. Njih ćeš pronaći jednom kada odabereš kategoriju i potkategoriju sa leve strane.\nUkoliko odabereš pretragu proizvoda preko ključnih reči, potrebno je da u polje Pretraga, koje ćeš pronaći u gornjem delu stranice, ukucaš što preciznije ključne reči kako bi pretraga mogla da ti pruži relevantne oglase. Takođe, preko polja Pretraga možeš da pretražuješ ne samo oglase, već i oglašivače i da na taj način dolaziš do njihovih oglasa. Pored polja Pretraga klikni na polje Oglasi sa leve stranei iz padajućeg menijaodaberi da li želiš pretragu da vršiš preko oglasa ili oglašivača.\nVideo tutorijal Kako da pronađem oglas i kontaktiram prodavca\nKako da pametno kupujem?\nNa šta da obratim pažnju prilikom odabira Usluga?\nNa šta da obratim pažnju prilikom odabira Uređaja?\nNa sta da obratim pažnju prilikom odabira Automobila?\nZašto ne mogu da pronađem stvar koja mi je potrebna?\nKako da kontaktiram oglašivača?\nOglašivača možeš da kontaktiraš na nekoliko načina:\nPorukom na Sasomange (ukoliko si registrovan korisnik)\nNa nekoliko pozicija na oglasu nalaze se kontakti oglašivača do kojih dolaziš jednim klikom. Ukoliko kontaktiraš oglašivača putem poruke na Sasomange platformi, svim svojim porukama možeš pristupiti kroz svoj nalog i sa jednog mesta upravljati upitima i odgovarati na iste. U gornjem desnom uglu klikni na svoje ime, a potom iz padajućeg menija izaberi Moje poruke.\nKako da sačuvam svoje omiljene oglase kao favorite?\nSvakodnevno na Sasomange platformi korisnici objavljuju i pregledaju na hiljade oglasa, stoga se uloguj i sačuvaj interesantne oglase. Kada naiđeš na oglas koji te zanima dovoljno je samo da klikneš na Srce (sačuvaj favorite)i to je to! Sve sačuvane oglase možeš da pogledaš pod stavkom Moji favoriti, do koje stižeš kada se uloguješ i klikneš na gornji desni ugao, gde ćeš iz padajućeg menija izabrati Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i tab Moji favoriti.\nZa ovu funkcionalnost, potrebno je da budeš registrovani korisnik Sasomange portala.\nVideo tutorijal Kako da sačuvaš pretrage i favorite na Sasomange\nNeophodno je da se uloguješ na svoj Sasomange profil ili, u slučaju da nemaš nalog na Sasomange, da se registruješ.\nKlikom na dugme Dodaj oglas koje se nalazi u gornjem desnom uglu Sasomange stranice započećeš proces dodavanja oglasa.\nPrvo je neophodno da odabereš kategoriju za svoj oglas. Možeš da ukucaš naziv proizvoda ili usluge koju oglašavaš ili klikneš na dugme Odaberi kategoriju iz liste. Odabirom kategorije u koju želiš da staviš svoj oglas prikazaće ti se detaljan pregled potkategorija. Kada odabereš odgovarajuću potkategoriju otvoriće se obrazac za dodavanje oglasa.\nIspuni obrazac, detaljno opiši svoj oglas i dodaj mu fotografije (kupci vole fotografije, ne štedi na njima). U obrascu postoje polja koja su obavezna za popunjavanje, bez kojih nećeš moći da objaviš svoj oglas, stoga obrati pažnju na njih.\nU procesu dodavanja oglasa u delu fotografija imaš mogućnost da svom oglasu dodaš do 20 fotografija, jednu po jednu. Njih možeš postaviti na dva načina: prvi je prevlačenjem iz željenog foldera, a drugi je odabirom iz željenog foldera. Klikom na Prevuci ili odaberi fotografiju otvara se prozor gde možeš iz željenog foldera ubaciti fotografije.\nUkoliko do kraja nisi završio pripremu oglasa, ovaj oglas će se narednih 7 dana čuvati u delu Moji oglasi (U pripremi), pa možeš dodatno da ga izmeniš i objaviš.\nOglas možeš menjati i nakon objave.\nVideo tutorijal Kako da postavim oglas\nKako da označim oglašeni artikal kao prodat?\nKako da izbrišem oglas?\nKako da napravim što bolji oglas?\nZašto ne mogu da objavim oglas?\nZašto ne mogu da pronađem kategoriju koja je potrebna da postavim oglas?\nKako da izaberem lokaciju prilikom postavljanja oglasa?\nVeoma važna stavka kod postavljanja oglasa jeste i odabir lokacije. Možeš da iskoristiš adresu iz procesa registracije ili da kreiraš novu lokaciju za poseban artikal ili uslugu. Ukoliko si iz Srbije, imaćeš mogućnost da odabereš i region, grad ili opštinu i naselje, a postoji mogućnost i da dodaš kraj ili kvart, ulicu i broj. Ako nisi rezident Srbije i postavljaš oglas iz strane zemlje, imaćeš mogućnost da odabereš lokaciju kao zemlju iz koje postavljaš oglas.\nŠto približnije i tačnije definišeš lokaciju to će biti bolja informacija za korisnike i potencijalne kupce. Na ovaj način korisnici imaju u vidu odakle je oglašivač kako bi, na primer, znali u kom gradu bi mogli da pogledaju automobil ili u kom delu grada se nalazi nekretnina koja se prodaje.\nDelimo sa tobom nekoliko saveta kako da privučeš veliki broj potencijalnih kupaca i time osiguraš veliki broj upita:\nBez nejasnoća – Većina ljudi pretražuje oglase preko pretraživača upisivanjem ključnih reči. Pretraživač prvo pretražuje naslov oglasa pa onda ključne reči iz opisa oglasa, stoga je neophodno da to imaš na umu dok postavljaš svoj oglas. Važno je napisati jasan i precizan naslov jer će se time tvoj oglas rangirati visoko na listi rezultata pretrage, a pored toga potencijalnom kupcu će odmah biti jasno o čemu se radi u tvom oglasu i da li je to baš ono što mu treba.\nOpiši sve – U opisivanju oglasa nema viška informacija. Važno je biti što detaljniji, zato opiši sve što može biti od značaja osobi koja gleda tvoj oglas. Razmisli o svim pitanjima koje bi ti kupac mogao postaviti. Na primer, ako tražiš stanare kojima ćeš iznajmiti nekretninu, reci im sve o svojim uslovima kako bi odmah mogli da vide da li je tvoj oglas za njih. Veoma je važno da kroz svoj oglas iskomuniciraš isključivo ispravne, tačne i potpune informacije jer u suprotnom rizikuješ da izgubiš potencijalnog kupca. Ako prodaješ neki predmet, opiši njegovo stanje i njegovu istoriju – kupci traže informacije na osnovu kojih donose odluku o kupovini. Što više informacija dobiju, više štede vreme i lakše se odlučuju za kupovinu.\nFotografije su važne – Iskoristi limit i postavi što više fotografija na svoj oglas. Možeš postaviti maksimum 20 u svom oglasu. Na ovaj način oglas postaje privlačniji i ističe se u odnosu na oglase sa manje fotografija. Poslušaj naš savet – isplati se provesti više vremena u sređivanju oglasa i dodati vrlo jasne fotografije onoga što prodaješ ili iznajmljuješ.\nVažno je biti drugačiji – Daj svom oglasu lični pečat. Niko ne želi da pročita oglas kao da ga je napisao robot. Nekoliko detalja, u vidu neke zanimljive priče o istoriji onoga što oglašavaš ili malo humora, daće tvom oglasu dušu i sigurno će privući pažnju.\nPazi na cenu –Unesi realnu cenu svog oglasa. Sasomange nije aukcijski sajt i zbog toga se preporučuje da svi oglasi imaju navedenu, stvarnu cenu. Ako tvoja cena nije fiksna, navedi to u opisu oglasa, a ukoliko je u pitanju dogovor i ako to istakneš po ceni 1 din/1 eur, dodatno to naglasi i u oglasu.\nDaj svoj broj telefona – Mnogi korisnici preferiraju da se dogovore kontakt telefonom (fiksni ili mobilni), pa im oglasi koji nemaju taj podatak ne ulivaju poverenje zato što ostavljaju utisak da se nešto dodatno krije. Ukoliko iz nekog razloga nisi u mogućnosti da komuniciraš telefonski sa kupcima, na raspolaganju imaš kontakt imejlom. Pokušaj korisnicima da objasniš zašto ne mogu da te dobiju telefonom.\nKada navodiš broj telefona vodi računa da je dobro upisan, jer ne želiš da propustiš bilo kakav upit zbog greške u kucanju. Ako za kontakt koristiš imejl, potrudi se da pravovremeno odgovoriš na upit. Korisnici znaju da, ukoliko dugo čekaju na odgovor, prijave takve oglašivače korisničkoj podršci kao sumnjive, stoga ti savetujemo da aktivno proveravaš pozive, poruke i mejlove.\nAko sumiramo sve navedene savete, jako je jednostavno sprovesti ih u delo. Trud koji uložiš pri kreiranju oglasa biće vidljiv, a rezultati tvog truda pojaviće se u vidu upita koje ćeš dobiti za svoj oglas.\nKoja su pravila za dodavanje oglasa?\nKako da prodam automobil?\nKako da što uspešnije oglasim usluge?\nPolitika naše kompanije kreirana je da omogući sigurno i pošteno okruženje za svakog korisnika Sasomange platforme. U slučaju kršenja pravila, naša korisnička podrška će pokušati da stupi u kontakt sa tobom i tvoj oglas će biti uklonjen sa naše platforme, stoga te iz tih razloga molimo da odvojiš malo vremena i pročitaš Sasomange pravila. U cilju da izbegneš kršenja pravila i da uvek imaš samo pozitivna iskustva upoznaj se sa pravilima korišćenja Sasomange platforme klikom ovde.\nMoj oglas je uklonjen. Zašto je obrisan, a ne samo deaktiviran?\nSvoj oglas možeš sređivati u bilo koje doba dana ili noći - možeš mu menjati opis, cenu, dodavati, brisati ili sređivati fotografije. Sve što je potrebno da uradiš jeste da se uloguješ, a potom da klikneš na svoje ime u gornjem desnom uglu i da iz padajućeg menija izabereš stavku Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i Moji oglasi. Tu imaš pristup svim aktivnim, neaktivnim i prodatim oglasima. Da izmeniš oglas klikni na Izmeni kod oglasa koji želiš, a nakon toga klikni na dugme Sačuvaj izmene.\nVideo tutorijal Kako da izmenim oglas\nDa označiš svoj oglas kao prodat potrebno je prvo da se uloguješ na Sasomange platformu. Nakon toga, klikni na svoje ime u gornjem desnom uglu i otvoriće ti se padajući meni. Iz njega izaberi stavku Moj Sasomange. Otvoriće ti se tvoj radni prostor, gde ćeš na plavoj liniji videti različite tabove, među kojima je i Moji oglasi. Potrebno je da oglas koji želiš da označiš kao prodat odabereš klikom na checkbox, koji se nalazi uz oglas sa leve strane. Nakon toga, opcija Označi kao prodato, koja se nalazi sa desne strane iznad liste oglasa, biće omogućena. Klikni na nju i otvoriće ti se novi prozor koji se zove Promena statusa, gde je potrebno da potvrdiš izmenu klikom na Da, menjam status ili, ukoliko odustaješ od izmene, da klikneš na Ne, odustajem. Jednom kada oglasu izmeniš status, on će automatski preći u listu prodatih oglasa.\nZa deaktiviranje/aktiviranje oglasa potrebno je da se uloguješ na Sasomange platformu i da nakon toga klikneš na svoje ime u gornjem desnom uglu. Otvoriće ti se padajući meni iz kog treba da klikneš na stavku Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i Moji oglasi. Tu imaš pristup svim aktivnim, neaktivnim i prodatim oglasima. Ukoliko želiš da deaktiviraš ili aktiviraš oglas, potrebno je da taj oglas označiš na checkbox koji se nalazi uz oglas sa leve strane. Nakon toga, opcija Deaktiviraj, odnosno Aktiviraj, koja se nalazi sa desne strane iznad liste oglasa, biće omogućena. Klikni na nju i otvoriće ti se novi prozor koji se zove Promena statusa, gde je potrebno da potvrdiš izmenu klikom na Da, menjam status ili, ukoliko odustaješ od izmene, da klikneš na Ne, odustajem. Nakon potvrde promene statusa, tvoj oglas će biti smešten u deo Aktivni, odnosno Neaktivni.\nDokle god tvoj oglas poštuje pravila oglašavanja na Sasomange platformi, biće vidljiv sve do trenutka dok ne odlučiš da ga izbrišeš. Za brisanje oglasa potrebno je prvo da se uloguješ, a zatim da klikneš na na svoje ime u gornjem desnom uglu. Otvoriće ti se padajući meni iz kog treba da klikneš na stavku Moj Sasomange. Nakon toga ti se otvara tvoj radni prostor, gde ćeš na plavoj liniji videti različite tabove, među kojima je i Moji oglasi. Prvo je potrebno da oglas deaktiviraš kako bi bila dostupna opcija brisanja oglasa. Jednom kada je oglas deaktiviran potrebno da klikneš na tab Neaktivni, a zatim da označiš oglase koje želiš da izbrišeš klikom na checkbox koji se nalazi uz oglas sa leve strane. Nakon toga, opcija Obriši, koja se nalazi sa desne strane iznad liste oglasa, biće omogućena. Klikni na Obriši i otvoriće ti se prozor Promena statusa, gde je potrebno da potvrdiš klikom na Da, menjam status ili da odustaneš od brisanja klikom na Ne, odustajem. Nakon potvrde brisanja, tvoj oglas veoma brzo više neće biti vidljiv na Sasomange platformi, što znači da mu više nije moguće pristupiti ni na jedan način.\nŽeliš da znaš kako da pametno i uspešno kupiš neki predmet ili koristiš određenu uslugu? Sasomange ti donosi savete o sigurnoj i uspešnoj kupovini:\nDobro istraži ponudu - pre nego se odlučiš za određeni predmet i/ili uslugu, potrebno je da temeljno istražiš ponudu oglasa na Sasomange platformi. Potraži oglase sa fotografijama i dobrim opisima koji mogu da ti približe predmet i/ili uslugu.\nOdredi svoje prioritete - napiši Za/protiv listu i odluči se da li ti je predmet koji gledaš ili usluga koju planiraš da koristiš zaista potrebna.\nNeophodno je da odrediš i budžet, koji će ti pomoći da postaviš prioritete. Sama kupovina će ti biti uspešnija ukoliko ga na vreme definišeš.\nUslovi transakcije i preuzimanja robe - kontaktiraj oglašivača i definiši sa njim sve detalje u vezi plaćanja i preuzimanja robe pre samog zaključivanja kupovine.\nObavezno pitaj sve što te zanima u vezi željenog proizvoda i/ili usluge. Uveri se u sigurnost i verodostojnost podataka, kako samog oglašivača, tako i proizvoda i/ili usluge. Veruj svom instinktu i pokaži dodatnu opreznost kod oglasa koji ti deluju sumnjivo i detaljno proveri sve. Ukoliko sumnjaš u ispravnost bilo kog oglasa, prijavi oglas na Zastavicu, odnosno link Prijavi oglas, ili nam pošalji informaciju na [email protected]\nMoramo da napomenemo da Sasomange nije odgovoran za eventualne sporove nastale prilikom trgovine i da podatke o korisnicima možemo dati jedino i samo nadležnim istitucijama po osnovu Zakona o zaštiti ličnih podataka.\nŽeliš da kupiš automobil? Sasomange ti daje par saveta koji ti mogu pomoći u izboru:\nSastani se sa oglašivačem i povedi stručno lice koji se razume u automobile da pogleda automobil pre kupovine i da ti savete koji će ti biti značajni prilikom donošenja finalne odluke. Neki od elemenata koje možeš da proveriš i pregledaš jesu klima, brisači, gume, ulje u motoru, limariju i slično.\nKada je u pitanju kupovina polovnog automobila, pitaj sve što te zanima o vozilu - gde je kupljeno, koliko je korišćeno, za šta je korišćeno, kao i ostale detalje koje bi tebi značili kada je korišćenje polovnog automobila u pitanju.\nZatraži i pregledaj dokumentaciju vezanu za vozilo, pogotovo servisnu knjižicu, uporedi informacije sa informacijama iz oglasa. Možeš da potražiš i ID vozila, koji se nalazi na više mesta: u servisnoj knjižici ili na šoferšajbni ili na metalnoj pločici motora ili na šasiji pored vozačevog sedišta. Sam broj, odnosno ID vozila mora uvek biti isti, a takođe ga možeš proveriti u nadležnoj instituciji ili kod ovlašćenog servisera.\nKada je plaćanje u pitanju, savetujemo ti da ne plaćaš unapred. Prvo se raspitaj o mogućim načinima plaćanja vozila - gotovina, preuzimanje kredita i/ili lizinga, plaćanje na rate i slično, a potom zajedno sa oglašivačem odluči kakav je vid plaćanja najbolji u vašoj situaciji.\nSasomange je odlično mesto za kupovinu uređaja za svakodnevnu upotrebu, kao i uređaja za kuću. Sasomange ti daje par saveta prilikom odabira i kupovine istih:\nIstraži ponudu na Sasomange i nakon toga se odluči za određeni uređaj. Iskoristi mogućnost mnogobrojnih filtera, kako bi tvoja pretraga bila što uspešnija i bolja!\nKada stupiš u kontakt sa oglašivačem, obavezno proveri da li je uređaj tehnički ispravan, kao i sve njegove karakteristike (poput toga da li je priključak pogodan za evropsko tržište)\nJoš jedna stavka na koju treba da obratiš pažnju jeste da li je uređaj pod garancijom i koliko je star, jer to mnogo znači kada su njegove performanse u pitanju.\nNa Sasomange portalu možeš pronaći razne vrste usluga, među kojima su:\nServis i usluge za vozila,\nServis i popravka,\nZdravstvene usluge, čuvanje i nega,\nNega lica i tela,\nČišćenje i održavanje,\nProslave, organizacija, ketering,\nTransport i selidbe,\nU okviru nabrojanih kategorija usluga, pronaći ćeš mnoge potkategorije, koje će ti pomoći da što pre pronađeš uslugu koja ti je potrebna. Pre izbora određene usluge, savetujemo ti da se informišeš i uporediš oglase, kako bi tvoj finalni izbor bio što bolji. Takođe, naš savet je da ne plaćaš unapred. U vezi plaćanja se dogovori više sa samim oglašivačem i proveri sve ostale detalje koji te interesuju u vezi usluge i uslova.\nŽeliš da saznaš kako lako da prodaš? Sasomange ti u nastavku donosi savete kako bi tvoja prodaja bila što uspešnija:\nDetaljno opiši predmet ili uslugu. Opis neka bude realan, što verniji stvarnom stanju (pogotovo ako se radi o korišćenom predmetu) kako bi potencijalni kupac imao jasnu sliku o proizvodu.\nU okviru oglasa obavezno postavi što više fotografija, jer ih kupci baš vole.\nNa upite odgovaraj ažurno - pored kontakta putem imejla i telefona, iskoristi i mogućnost dopisivanja putem Sasomange poruka!\nDogovori se sa kupcem u vezi preuzimanja proizvoda ili detalja slanja.\nObezbedi uvid u garancije, vlasničke listove i drugu dokumentaciju koja dolazi sa predmetom kako bi kupac imao kompletan uvid.\nNapominjemo da Sasomange nije odgovoran za eventualne sporove nastale prilikom trgovine i da podatke o korisnicima možemo jedino dati nadležnim isntitucijama po osnovu Zakona o zaštiti ličnih podataka.\nProdaja automobila nikada nije bila lakša! Donosimo ti savete kako da što lakše i brže prodaš automobil preko Sasomange platforme:\nPola posla je dobro opisan oglas i dobre fotografije - pobrini se da potencijalnim kupcima pružiš sve neophodne informacije.\nKada te potencijalni kupac kontaktira, dogovorite se i za sastanak uživo. Obavezno obezbedi potencijalnom kupcu mogućnost da pregleda vozilo i da porazgovara sa tobom o svojim nedoumicama u vezi automobila ili kupovine.\nUkoliko potencijalni kupac želi probnu vožnju obezbedi mu je i budi sa njim prilikom vožnje.\nVeoma je važno da budeš iskren prema potencijalnom kupcu i da mu daš verodostojne informacije i podatke o vozilu, jer će se svi potencijalni nedostaci u nekom trenutku pokazati.\nDogovori plaćanje i ostale uslove kupovine vozila. Nakon toga kontaktiraj ovlašćeno lice radi izrade kupoprodajne dokumentacije.\nZa uspešne oglase usluga sledi naše savete, koji će ti sigurno doneti mnogo upita u vezi istih:\nU okviru oglasa dobro definiši šta je tvoja usluga, odnosno šta tačno nudiš.\nPored opisa usluge, tačno napiši i istakni i cenu, jer je potencijalnim korisnicima usluge veoma važna transparentnost, odnosno da znaju koja je cena usluge.\nImaj na umu da dogovor kuću gradi - uzmi u obzir potrebe potencijalnog korisnika tvoje usluge i dogovori sa njim sve detalje u vezi izvođenja usluge poput rokova, plaćanja i slično.\nKako da prodam nekretninu?\nŽeliš da prodaš nekretninu, ali ne znaš odakle da kreneš? Ne brini - Sasomange je za tebe spremio savete za prodaju nekretnina:\nKao i kod svakog dobrog oglasa, potrebno je prvo da opišeš nekretninu koju prodaješ. Navedi koje je kvadrature, da li je u pitanju novogradnja ili starogradnja, da li se prodaje nameštena ili nenameštena i slično.\nDruga stavka koja je potencijalnim kupcima veoma važna jeste precizno definisana cena.\nNe zaboravi na fotografije - što je posebno važna stavka potencijalnim kupcima kada gledaju oglas!\nObavezno prikaži tačnu lokaciju nekretnine na karti.\nKada te kontaktira potencijalni kupac, dogovori sa njim sve uslove kupovine nekretnine.\nObezbedi uvid u garancije, vlasničke listove i drugu dokumentaciju kako bi potencijalni kupac imao kompletan uvid u nekretninu za koju je zainteresovan.\nPotpuno smo posvećeni zadatku da tvoje iskustvo na Sasomange portalu bude pozitivno, jednostavno i prijatno. Naši svakodnevni napori usmereni su da svim našim korisnicima osiguramo visok nivo verodostojnosti sadržaja, sigurnu trgovinu i jednostavno i prijatno korišćenje naše platforme. Brinemo se o konstantnom poboljšanju naše tehnologije koja danas zadovoljava visoke standarde.\nNaše kolege se svakog dana bave nizom zadataka od kojih su najvažniji:\nPregled postojećih i novih registrovanih korisnika\nProvera oglasa i korisnika koje su prijavili drugi korisnici\nVrlo brza reakcija na bilo kakva upozorenja koja su prijavljena od strane korisnika\nDok mi radimo naš posao i trudimo se da damo maksimum u vidu tehnoloških pitanja kako bismo sprečili ovakve slučajeve, pripremili smo i neke korisne savete o sigurnoj kupovini i prodaji koji su nesumnjivo najefikasniji oblik zaštite.\nU cilju zaštite naših registrovanih korisnika i oglašivača, spremili smo korisne savete u želji da obezbedimo bezbednu trgovinu i osećaj sigurnosti tokom boravka na Sasomange platformi.\nObrati pažnju na sledeće moguće situacije i savete:\nCena predmeta čini se nerealnom - proveri par puta da li je to zaista prava cena, što na Sasomange platformi, što na internetu. Postoji mogućnost da je cena 1 din/1 eur, što označava cenu po dogovoru, stoga je potrebno da kontaktiraš oglašivača i proveriš finalnu cenu sa njim.\nTraži se uplata celog ili manjeg iznosa unapred - probaj da stupiš u kontakt sa oglašivačem, najbolje preko mobilnog telefona i da proveriš zašto je neophodna uplata. Najbolji način da upoznaš oglašivača i da proveriš da li je u pitanju malverzacija jeste da otvoreno porazgovaraš sa njim na tu temu.\nOglašivač izbegava susret, iako je moguć - i kod ove situacije je najbolje da otvoreno porazgovaraš sa oglašivačem i proveriš da li želi da izbegne susret iz opravdanog razloga.\nTraži se fotografija bankarske kartice ili drugih ličnih dokumenata - nikako nemoj da deliš lične podatke i dokumenta sa oglašivačem. Ukoliko se nađeš u ovoj situaciji, odmah piši našoj korisničkoj podršci na [email protected].\nSvaki korisnik prilikom registracije bira svoje korisničko ime i lozinku pomoću kojih će se kasnije prijavljivati. Naš savet je da lozinka bude drugačija od korisničkog imena, kao i da vodiš računa da lozinku koju stavljaš ne koristiš već negde drugo. Preporuka je i da u lozinku uključiš velika i mala slova, brojeve i znakove (!, ?, @, #, itd...), kao i da pokušaš da izbegneš lične podatke koje bi neko ko te poznaje mogao slučajno da pogodi (datum rođenja, ime deteta, ime kućnog ljubimca i slično).\nRegistrovani korisnik je dužan da se brine o sigurnosti svoje lozinke i povremeno je menja. Sasomange i Mondo Trgovina OGL d.o.o. ne odgovara za zloupotrebe korisničke lozinke, ali će odmah nakon prijave o mogućoj zloupotrebi postupiti odgovorno.\nA šta da uradiš ukoliko se nađeš u sumnjivoj situaciji?\nKao registrovani Sasomange korisnik, na tvoju imejl adresu dobijaćeš razna obaveštenja o statusima tvojih oglasa i različitim aktivnostima koje se odvijaju na našim stranicama. U slučaju da primiš neku sumnjivu poruku, ne odgovaraj na nju i ne ulazi na linkove koji se nalaze u njoj, već je jednostavno prosledi na [email protected].\nSa veb stranica na koje vode linkovi iz sumnjivih poruka nikada nemoj preuzimati i instalirati programe jer je to najjednostavniji način da na svoj računar instaliraš zlonamerni program.\nS obzirom da Sasomange ne učestvuje u razmeni između oglašivača i registrovanog korisnika, oglašivači i registrovani korisnici dužni su da prijave sve sumnjive radnje i situacije na koje naiđu.\nU svakom detaljnom prikazu oglasa nalazi se zastavica, odnosno link Prijavi oglas. Korišćenjem ovog linka na jednostavan i brz način šalješ prijavu našoj korisničkoj podršci.\nZašto moj oglas još uvek nije aktivan?\nImaš problem kada je u pitanju prijavljivanje na Sasomange platformu?\nUkoliko ti se ovaj problem javlja posle registracije i aktivacije korisničkog naloga, molimo te da kontaktiraš korisničku podršku na [email protected] ili putem sledećih brojeva telefona: 011 4420 530, 011 4420 456 ili 011 4420 357.\nAko se ne sećaš lozinke, za resetovanje iste potrebno je da klikneš ovde.\nNe možeš da pronađeš određeni proizvod ili uslugu?\nSasomange ti savetuje da pretražuješ oglase na sledeća tri načina:\nUkoliko ti jedna vrsta pretrage ne prikazuje željeni proizvod ili uslugu, pokušaj da uz pomoć drugog načina pronađeš šta želiš! Kada su u pitanju ključne reči, gledaj da one budu što preciznije kako bi ti pretraga bila što uspešnija. Kod pretraživanja putem kategorija, obavezno iskoristi mogućnost filtriranja koja će ti pomoći da što brže pronađeš željeni oglas.\nPre nego što objaviš oglas, proveri da li su svi neophodni podaci uneti u obrazac za postavljanje oglasa. Ukoliko jedan od podataka nije unet, proces postavljanja oglasa neće biti moguć dok se isti ne unese.\nSvi oglasi moraju biti u skladu sa pravilima i obavezama koje propisuju Zakon o oglašavanju i Pravila i uslovi korišćenja Sasomange platforme. U suprotnom, isti oglasi će biti uklonjeni sa Sasomange platforme. U cilju da izbegneš kršenja pravila i da uvek imaš samo pozitivna iskustva upoznaj se sa pravilima korišćenja Sasomange platforme klikom ovde.\nUkoliko i dalje imaš problem sa objavljivanjem oglasa, molimo te da se konsultuješ sa našom korisničkom podrškom ili sa svojim oglasnim savetnikom.\nNe možeš da pronađeš odgovarajuću kategoriju u koju je potrebno da postaviš oglas? Sasomange ti savetuje da proveriš u koje kategorije su drugi korisnici oglašavali slične proizvode i/ili usluge. Nakon toga, pokušaj da postaviš oglas u odgovarajuću kategoriju. Ukoliko do sada nije postavljen oglas sličan tvom, proveri da li podržavamo oglašavanje predmeta i/ili usluge koje postavljaš na platformu. Sve to možeš da saznaš ukoliko pročitaš Sasomange Pravila i uslove korišćenja.\nUkoliko si i dalje u nedoumici, slobodno konaktiraj našu korisničku podršku na [email protected] ili putem sledećih brojeva telefona: 011 4420 530, 011 4420 456 ili 011 4420 357. Korisnička podrška će ti sigurno pomoći da pronađeš kategoriju za svoj oglas.\nNa Sasomange portalu svi oglasi postanu aktivni i vidljivi nekoliko trenutaka nakon popunjenog obrasca i završenog procesa. Ukoliko ne popuniš sva obavezna polja, nećeš moći da završiš proces objavljivanja oglasa. Jednom kada ih popuniš i završiš proces, ukoliko tvog oglasa nema osveži stranicu i pokušaj ponovo. Molimo te da proveriš svoj imejl, ukoliko nemaš obaveštenje zbog čega je oglas uklonjen kontaktiraj našu korisničku podršku imejlom na [email protected] ili je pozovi putem sledećih brojeva telefona: 011 4420 530, 011 4420 456 ili 011 4420 357.\nUkoliko dođe do uklanjanja oglasa iz bilo kog razloga, Sasomange tim korisniku šalje imejl sa objašnjenjem i razlozima zašto je oglas obrisan, stoga preporučujemo da redovno proveravaš svoj imejl. Takođe, savetujemo ti da pročitaš i Pravila i uslove korišćenja Sasomange platforme. Prihvati ih kao Sasomange kućni red. Ukoliko imaš neki komentar ili predlog slobodno piši našoj korisničkoj podršci na [email protected], koja će rado razmotriti tvoje predloge i zapažanja.\nPostoji više razloga za brisanje oglasa, a Sasomange ti u nastavku ističe najčešće:\nOglas je objavljen u pogrešnoj kategoriji.\nPredmet ili usluga koja se oglašava krši autorska i/ili druga prava intelektualne svojine.\nOglas sadrži diskriminirajuće elemente (dečije) pornografske materijale ili ostale neprimerene materijale, kao i ilegalan sadržaj koji nije u skladu sa Zakonom Republike Srbije.\nOglašava se ukradena i/ili ilegalna roba ili roba koju nije dozvoljeno oglašavati u skladu sa Pravilima i uslovima korišćenja Sasomange platforme.\nFotografije oglasa sadrže žig drugih oglašivača.\nOglas u sebi sadrži više proizvoda ili usluga koji nisu raspoređeni u adekvatnim kategorijama.\nUkoliko oglas nije napisan na srpskom jeziku. Preporuka je da oglas napišeš na srpskom jeziku. Ako je potrebno, dozvoljeno je da se dodatno oglas opiše na još jednom jeziku, uz obavezan opis na srpskom.\nOglašava se potražnja (za određenim predmetom, uslugom ili poslom).\nNešto se pogrešno prikazuje na Sasomange, zašto?\nUkoliko ne postoji obaveštenje na sajtu u vezi najave radova i unapređenja funkcionalnosti Sasomange platforme, moguće je da tvoja verzija internet pretraživača nije nadograđena. U tom slučaju savetujemo ti da nadogradiš postojeći pretraživač ili ga zameniš nekim drugim. Najčešće korišćeni pretraživači su Google Chrome i Mozilla Firefox. Takođe, savetujemo da obrišeš istoriju pretrage i kolačiće (history i cookies).\nKada je Sasomange aplikacija u pitanju, proveri da li imaš najnoviju verziju aplikacije. Postoji mogućnost da smo aplikaciju u međuvremenu ažurirali i unapredili.\nZašto još uvek nisam kontaktiran od potencijalnih kupaca?\nJoš uvek ne dobijaš upite za svoje oglase? Postoji više razloga zašto se to dešava. Sasomange ti u nastavku donosi savete kako da dobijaš upite za svoje oglase i kako da ti oglasi budu dobri:\nPrvo što je potrebno da proveriš jeste da li su korisnici već pokušali da te kontaktiraju. Moguće da imaš propušten poziv ili imejl koji je otišao u folder spam. Takođe, savet je da redovno proveravaš i Sasomange poruke, jer je to još jedan način da te potencijalni kupci kontaktiraju.\nKada je sam oglas u pitanju, veoma je bitno da ima kratak i jasan naslov. Veliki broj kupaca pretražuje Sasomange oglase kucanjem ključnih reči u pretragu. Što ti naslov oglasa bude precizniji, veća je šansa da bude dobro pozicioniran na listi oglasa kada se traže po ključnim rečima.\nPodjednako važan kao naslov oglasa je i njegov opis. Da li tvoj oglas ima dovoljno detalja? U opisu oglasa potrebno je navesti što je više moguće informacija. Potrudi se da opis napišeš jednostavno i da mu daš lični pečat. Seti se da će tekst čitati ljudi kao ti pa se zapitaj šta bi tebe privuklo u opisu oglasa.\nIma li tvoj oglas fotografije? Kupci vole fotografije! Oglasi sa fotografijama su im zanimljiviji i pre će kliknuti na oglas koji ima više fotografija nego na onaj koji ima samo jednu ili ni jednu. Veći broj fotografija daje brdo informacija i kupac na taj način gubi manje vremena tokom svoje potrage, odnosno lakše i brže donosi odluke.\nPrvi korak je instalacija Sasomange aplikacije:\nAplikaciju za Android možeš preuzeti ovde,\nDok ćeš aplikaciju za iOS pronaći ovde.\nNa Sasomange platformi imaš mogućnost da aktiviraš promocije. Promocije pomažu tvom oglasu da se istakne, a tebi da brže i lakše prodaš artikal/uslugu! U nastavku pogledaj koje su karakteristike promocija, i izaberi onu koja ti najviše odgovara.\nPromociju možeš da aktiviraš sam, kontaktiranjem korisničke podrške ili tvog oglasnog savetnika.\nIstakni svoje oglase kroz Super Saso promociju i unapredi svoj biznis!\nOvu promociju ćeš lako primetiti jer se nalazi na vrhu strane i obojena je roze bojom.\nSuper Saso se može naći na:\nSpecifičnije odabranoj listi proizvoda (aktiviranje Super Saso oglasa samo u okviru određenog filtera, na primer: kategorija Polovni automobili, filter: Audi).\nPromocija Trio foto je za tebe ukoliko želiš da istakneš svoje preduzeće i ponudu sa konkretnim oglasima i fotografijama! Ova promocija ti daje mogućnost da istakneš:\nlink ka Sasomange radnji,\n3 linka do izabranih oglasa, sa fotografijama, nazivom oglasa i cenama.\nU okviru superkategorije imaš mogućnost da kupiš ovu promociju i da ona bude vidljiva na kategorijama i/ili potkategorijama. Takođe, možeš da biraš da li želiš da aktiviraš funkcionalnost koja će tvoje oglase prikazivati i u okviru određenog filtera, odnosno brenda i/ili marke.\nDa svi korisnici odmah kliknu na tvoje oglase obavezno aktiviraj promociju Trio! Ova promocija ističe:\nopciju linka ka Sasomange radnji,\n3 linka do izabranih oglasa, sa nazivom oglasa i cenama.\nTakođe, Trio promocija ima mogućnost pojavljivanja na kategorijama i/ili potkategorijama, kao i u okviru određenog filtera, odnosno brenda i/ili marke.\nŽeliš dodatno da podigneš vidljivost oglasima i osiguraš uspeh svog poslovanja? Promocija Istaknuti oglas će sigurno skrenuti pažnju na tvoje oglase u određenoj kategoriji ili potkategoriji. Oglas se pozicionira uokviren plavom bojom kao prvi u rezultatima pretrage.\nŠta je potrebno da uradiš kako bi se tvoj oglas razlikovao na listi oglasa? Da obojiš svoj oglas! Aktiviraj promociju Obojeni oglas iz svog naloga i osiguraj sebi dodatnu vidljivost, pozive i poruke! Sa aktivacijom ove promocije, oglas će ti biti istaknut bojom, te će se zbog toga razlikovati od ostalih oglasa.\nNeka ti oglas skoči na vrh - kako bi bio broj jedan i kako bi svima upadao u oči, aktiviraj promociju Vrh pozicija. Sa ovom promocijom, željeni oglas će ti se popeti na vrh liste oglasa određene kategorije/potkategorije u trenutku aktivacije promocije.\nBudi na početnoj strani našeg sajta i istakni oglase koje želiš uz pomoć promocije Izdvajamo. Ova promocija nalazi se na naslovnoj strani odmah ispod prikaza liste superkategorija, stoga će ti sigurno doneti veću vidljivost!\nŽeliš da korisnici dođu do tvog sajta? Aktiviraj promociju Link ka sajtu i imaćeš i ovu funkcionalnost! Kada korisnik otvori tvoj oglas videće link do tvog sajta sa desne strane koji će ga odvesti direktno na sajt. Ova promocija je veoma korisna jer ne postoji mogućnost stavljanja linka u sam opis oglasa.\nLogo na naslovnoj strani\nAko želiš više kupaca, postavi logo na naslovnu stranu!\nU pitanju je brendiranje kategorije na početnoj stranici, gde bi se tvoj logo istakao u gornjem desnom uglu u okviru predstavljanja superkategorije. Na logo možeš da klikneš i on će te odvesti ka tvojoj Sasomange radnji.\nIstaknuti promo tekst\nDodatno istakni svoj oglas i ponudu kroz Istaknuti promo tekst! U pitanju je tekst koji će se pojavljivati na oglasu sa gornje leve strane. Istaknuti promo tekst koji može da se postavi jeste: akcija/top cena/pozovite/top ponuda/super ponuda i slično.\nZdravo! Želimo ti dobrodošlicu u finansije na Sasomange platformi. Ovde ćeš pronaći mnogo korisnih informacija kada su tvoje finansije i promocije u pitanju.\nPrvo počinjemo sa tim gde možeš da pronađeš deo Moje finansije na Sasomange platformi. Neophodno je da se uloguješ i da zatim klikneš na svoje ime u gornjem desnom uglu. Odaberi Moj Sasomange i nakon toga će ti se otvoriti tvoj radni prostor, gde ćeš na plavoj liniji videti različite tabove, među kojima je i Moje finansije. Potom ćeš videti stranicu koja ima četiri odeljka - Moje finansije, Uplata sredstava, Pregled prometa i Korisne informacije. Ukoliko si pravno lice pronaći ćeš još jednu karticu - Pregled računa. U nastavku ćemo obraditi svaki od četiri odeljka kako bismo ti pomogli u lakšem snalaženju kroz tvoje finansije na Sasomange platformi.\nNa kartici Moje finansije videćeš opšti pregled - raspoloživa sredstva, mogućnost uplate sredstava, kao i pregled prometa.\nKada su u pitanju raspoloživa sredstva, crvenom bojom se obeležava kada na računu nemaš novca, dok plava znači da postoje sredstva na računu. Svakako ćeš transparentno videti i koliko raspoloživih sredstava imaš na Sasomange računu.\nOdmah pored raspoloživih sredstava pronaći ćeš deo za Uplatu sredstava. Trenutno je u toku poklon period u kom ti Sasomange tim daje budžet sa kojim možeš da koristiš sve promocije i da istakneš svoje oglase. Za dodatne informacije u vezi promocija i aktivacije istih molimo te da kontaktiraš oglasne savetnike.\nIspod dela sa raspoloživim sredstvima i uplatom sredstava nalazi se i kratak pregled prometa. Tu možeš da vidiš poslednjih 5 transakcija, kao i datum transakcije/računa, tip transakcije, ID oglasa, opis transakcije i ukupan iznos. Više reči o prometu biće u delu uputstva pod nazivom Pregled prometa.\nUkoliko si pravno lice, pored Pregleda prometa pronaći ćeš i Pregled računa, gde možeš da vidiš svoje račune, njihove brojeve i ukupan iznos. Pored toga, u poslednjoj koloni imaš mogućnost i da preuzmeš račun.\nTrenutno je u toku poklon period u kom ti Sasomange tim daje budžet sa kojim možeš da koristiš sve promocije i da istakneš svoje oglase. Za dodatne informacije u vezi promocija i aktivacije istih molimo te da kontaktiraš oglasne savetnike.\nNa kartici Pregled prometa otvoriće ti se tabela sa svim transakcijama. Imaš mogućnost da odabereš i određene filtere - da li želiš da vidiš sve transakcije, uplate ili potrošnju, kao i od kog do kog datuma želiš da pogledaš pregled prometa. Jednom kada želiš da promeniš filtere slobodno klikni na Poništi filtere, dugme koje se nalazi pored datuma.\nU samoj tabeli videćeš datum transakcije/računa, tip transakcije, ID oglasa, opis transakcije i ukupan iznos.\nPosebna kartica koju imaju pravna lica jeste i Pregled računa. U okviru ove kartice mogu se pronaći sve uplate i izdati računi. Ne zaboravi da postoji mogućnost filtriranja računa u zavisnosti od datuma, kako bi brzo i lako pronašao račun koji tražiš. U okviru tabele postoji datum transakcije/računa, tip i opis transakcije, broj računa i ukupan iznos.\nSasomange finansijski rečnik\nZa tebe smo spremili i Sasomange finansijski rečnik uz pomoć kog ćeš moći bolje da razumeš pojmove kada su finansije na Sasomange u pitanju!\nAvansni račun - Avansni račun dužni su da izdaju isključivo obveznici PDV-a, i to u slučaju kada prime od svog kupca uplatu za dobra i usluge koje mu do kraja poreskog perioda neće isporučiti.\nCena - Cena je izraz/iznos kojim se određuje vrednost robe/usluge.\nDepozit - Depozit kod iznajmljivanja stana predstavlja iznos koji treba da položiš kao vid obezbeđenja da ćeš održavati nekretninu i blagovremeno regulisati obaveze (račune).\nDepozit kod kredita je znos koji treba da položiš kao vid obezbeđenja da ćeš kredit vratiti. Depozit dobijaš nazad nakon otplate kredita.\nEUR - EUR je skraćenica za zvaničnu valutu Evropske Unije - Euro.\nFaktura - Faktura ili račun je poslovni dokument izdat od strane prodavca kupcu. U njemu se navode nazivi, količine i cene dogovorene za proizvode ili usluge koje je prodavac obezbedio kupcu. Faktura obavezuje kupca da iznos koji je na fakturi naznačen plati prodavcu, u skladu sa uslovima plaćanja.\nFizičko lice - Fizičko lice ili osoba je izraz koji u pravu označava individualno, samostalno ljudsko biće.\nGlavnica - Iznos osnovnog duga koji imaš prema banci (ili trećem licu ka kojem je načinjeno dugovanje).\nKamata - Kamata predstavlja naknadu za korišćenje pozajmljenog novca, izražena u apsolutnom iznosu.\nKredit - Kredit je pozajmica koju banka omogućava fizičkim i pravnim licima.\nKreditni kalkulator - Kreditni kalkulator je alat kojim možemo da izračunamo kalkulaciju informativnog karaktera o iznosu, trajanju, visini mesečne rate za željeni kredit.\nMatični broj (MB) - Matični broj ili statistički broj je jedinstveni broj koji se dodeljuje svakom privrednom subjektu.\nMatični broj preduzeća je broj od 8 cifara i pod tim brojem se preduzeće vodi u bazi. On je jedinstven, za svako preduzeće različit i ne može da se menja. Matični broj je jedna od osnovnih karakteristika preduzeća i koristi se za identifikaciju samog preduzeća i dobijanje informacija o njemu.\nPIB - Poreski identifikacioni broj (PIB) je jedinstveni i jedini broj preduzetnika i pravnog lica koji se koristi u poreskom postupku i platnom prometu, za sve javne prihode. PIB dodeljuje Poreska uprava radi identifikacije poreskih obveznika, a jednom dodeljen ovaj broj se zadržava prilikom promene sedišta, odnosno prebivališta poreskog obveznika, sve do prestanka statusa poreskog obveznika.\nPravno lice - Pravno lice, pravna osoba ili pravni subjekt je pravna tvorevina, virtuelno fizičko lice, koja ima zakonsko pravo i obaveze kao što su zakonske mogućnosti da se prave ugovori, te da se tuži ili bude tužen. To je lice (ili telo), najčešće u formi organizacije, korporacije (preduzeća) ili vlade koje je sačinjeno od više fizičkih lica, a koje zakon, iz praktičnih razloga tretira kao jedno.\nProfaktura/Predračun - Predračun po funkciji najviše odgovara ponudi i najčešće služi kao osnov za plaćanje roba i usluga koje još nisu isporučene. Kupac može i ne mora izvršiti plaćanje po izdatom predračunu – on je neobavezujući dokument. S obzirom da ne dokumentuje ni jednu nastalu promenu, predračun nije osnov za knjiženje u poslovnim knjigama niti se može koristiti prilikom obračuna PDV obaveze.\nPromocije - U marketingu promocija podrazumeva svaki vid marketinške komunikacije koja se koristi da informiše, podseti i ubedi ciljno tržište u vrednost brenda, usluge i/ili proizvoda, te time utiče na kupovne odluke potrošača. Ciljevi promocije mogu biti sledeći: upoznavanje sa novim proizvodom, diferenciranje proizvoda, stvaranje interesovanja za proizvodom, povećanje svijesti, odnosno eksponiranost, naglašavanje vrednosti proizvoda, povećanje prodaje, kao i stvaranje lojalnosti potrošača.\nRata kredita - Rata kredita, odnosno iznos rate kredita je iznos novca (glavnica+kamata) koju je korisnik dužan u određenom vremenskom roku da uplati banci.\nRSD - RSD je skraćenica za zvaničnu valutu u Republici Srbiji - Dinar.\nSaldo - Saldo je stanje nekog računa. Saldo takođe ima još mnogo sličnih značenja, npr. ostatak koji po zaključenom računu još treba da se plati, razlika dugovanja i potraživanja u jednom računu.\nUčešće - Učešće je iznos koji treba da obezbediš iz drugih izvora. Banka ga traži kao vid umanjenja rizika kredita.\nValuta - Valuta označava novčanu jedinicu.\nUkoliko ste zainteresovani i želite da saznate nešto više o oglašavanju putem banerskih pozicija na Sasomange oglasniku možete kontaktirati našeg menadžera onlajn prodaje, Marka Anđelkovića, putem imejla [email protected].


[es] - FSB je 400 kako do 533Mhz?\nFSB je 400 kako do 533Mhz?\n[es] :: Matične ploče, procesori i memorije :: FSB je 400 kako do 533Mhz?\nČlan broj: 29572\nFSB je 400 kako do 533Mhz? 05.07.2004. u 12:00 - pre 210 meseci\nImam Asus P4S8X-X , Celeron na 2,4Ghz...\nPloca podrzava FSB400/533 medjutim uvek je na 400.\nDa li je to do procesora???\nMemorija je 400Mhz medjutim u podesavanju frekfencije memorije u Bios-u imam samo sledece vrednosti 100,133,166,200. Kada podesim na 200 SiSoftSandra kaze da memorija radi na 2x100Mhz i kaze da kada je mem frequency vise od duplo manja od FSB procesor gladuje...\nMogu li da izvucem na ovoj ploci vise od memorije ili ne??? i da nije to opet do procesora??? tako sam nesto nacuo...\nUzgred Athlon je 100% bolji od Celerona ziv se pojedoh sto sam ga uzeo...\nRe: FSB je 400 kako do 533Mhz? 06.07.2004. u 03:16 - pre 210 meseci\nTvoj CPU (Intel PIV Celeron 2,4GHz) ima FSB od 400MHz, dok koliko ja znam ploca ima 3 x 184-pinska DDR DIMM socketa i podrzava maksimalno 3GB PC2700/PC2100/PC1600 non-ECC DDR SDRAM memorije sto znaci da je maksimalna frekvencija memorije 333MHz za PC2700 memoriju u normalnim okolnostima (podesi Memory Frequency na Auto). Kako su ti podeseni CPU Speed, CPU Frequency Multiple i CPU External frequency? Da li ti BIOS prepoznaje CPU automatski tj. da li processor radi na deklarisanoj brzini ili soprije od 2.4GHz? Malo su te nasamarili sto su ti dali brzu memoriju (da lisi bas siguran da je to sto su ti uvalili PC3200 memorija) i "sporiju" plocu (podrzava memoriju frekvencije do 333MHz mada ce i ova 400MHz memorija da radi sa njom) osim ako ploca nije neka najnovija revizija koja podrzava PC3200 memoriju a ja licno nisam cuo da takva postoji.\nRe: FSB je 400 kako do 533Mhz? 06.07.2004. u 11:12 - pre 210 meseci\nU pravu si ploca podrzava memorije do 333 Mhz.\nCPU Speed=Auto, CPU Frequency Multiple=24 (zakljucan) i CPU External frequency=100/33.\nKada menjam CPU External frequency 101/34 ,102/35 ... u memory frequency se javljaju drugacije vrednosti (malo uvecane od 100/133/166/200) ali i frekvencija CPU se povecava.\nBios prepoznaje procesor odlicno radi na 2400Mhz, i kada podesim memory frequency na Auto opet radi na 2x200Mhz. Mislim da mi je memorija neka PQI (ima li takve??)\nDa li postoji neki program da mogu da proverim kakva mi je memorija (PC2700/PC2100/PC1600)???\nRe: FSB je 400 kako do 533Mhz? 06.07.2004. u 11:31 - pre 210 meseci\nU zadnjoj poruci je greska, Kada je Mem frequency na Auto brzina nije 2x200 nego 2x100Mhz, inace Aida32 kaze da je memorija PC3200(200Mhz).\nRe: FSB je 400 kako do 533Mhz? 09.07.2004. u 13:21 - pre 210 meseci\nKingston i Croseir memorije su najboje, da, u pravu si, ima memorija PQI, ali ona spada ShLj kategoriju (po meni i mnogima).\nRe: FSB je 400 kako do 533Mhz? 10.07.2004. u 09:13 - pre 210 meseci\nOK ali moze li ta memorija da radi makar kao PC2700 (ploca podrzava PC2700 a ona je PC3200) sada radi na 200MHz?\nRe: FSB je 400 kako do 533Mhz? 11.07.2004. u 03:47 - pre 210 meseci\nEvo ovako ako bas hoces da znas tvoja memorija kada se setuje u BIOS-u da radi na 200MHz to joj je tzv. memory bus speed sto znaci da je magistarla te brzine dok memorija u teoriji ako je DDR SDRAM radi 2X brze. Kazem da u teoriji radi 2X brze jer tvoja ploca samo teoretski podrzava rad na 400MHz (osim ako to nije popravljeno u nekoj novijoj reviziji) a inace radi na 333MHz (PC2700) iako Sandra prijavljuje da radi na 200MHz memoery bus speed-u tj 400MHz brzina memorije. Rekao sam ti da su te zeznuli jer su mogli da ti daju plocu koja je novijeg tipa koja sigurno podrzava rad na memorijskom memory bus speed-u od 200MHz, a ne zato sto ti komp ne radi optimalno zbog starijeg tipa ploce i novijeg tipa memorije. Jos bi samo mogao da promenis memory frequency sa 200MHz na 166MHz jer ce tad memorija raditi kao PC2700. Ne boj se. Komp ti u ovim okolnostima radi i vise nego optimalno. PQI je prosecna ali dobra memorija ako zelis jeftino da prodjes. Ako hoces bolju memoriju vidi Kingston. Corsair je skup za masinu poput tvoje. Cisto bacanje novaca. I da dodam da na tvom mestu ne bih nista dirao i podesio bih sve parametre u BIOS-u na default vrednosti (bez overclocka) jer ti masina ocigledno dobro radi.\nRegistrovani: 10 ( ggataric, vjova, vedelinski, mnn, Shadowed, _dzo.ni_, miki_jug, bokinet, bojanum, SG kamikaza )


Šta god da radite, ne pokušavajte da ispravite bilo koga, osim ako ste 100index.php?s=419e95104d90046a2bbd069926b3dce9igurni da ste u pravu, a da druga osoba greši. Protiv takvih postupaka, koji su čest uzrok besmislenih svađa po forumima, moraju se boriti moderatori, ali i sami korisnici foruma moraju biti obazrivi prilikom svog izražavanja! Ukoliko niste potpuno sigurni da li neko greši, bolje zatražite od te osobe da objasni svoje mišljenje ili rešenje problema. Zbog prazne priče je moguće da će ljudi sa foruma početi da Vas gledaju sa podozrenjem i da ignorišu Vaša pitanja, ukoliko ne budete delovali dovoljno ozbiljno. Ne volimo šarlatane!


Strah od života ili teorija o unutrašnjem traumatizovanom psu\nNaslovna PSIHOLOGIJA Strah od života ili teorija o unutrašnjem traumatizovanom psu\nPre nekoliko dana sam na YouTube-u naišao na snimak psa koji iz očaja pušta bolne krike i sklanja se svaki put kada neko pokuša da ga dodirne. U pitanju je, kako video kaže, pas koji nikad nije pomilovan nego samo udaran. Jasno je da nesrećna i prestravljena životinja očekuje samo nove udarce i pokušava da ih izbegne, čak i kada dodir dolazi od dobronamerne negovateljice, pune ljubavi.\nOvaj bolni snimak podstakao me je da razmišljam o tome kako ljudi reaguju veoma slično psu i kako svoje ideje i koncepte o svetu, svoja očekivanja i uverenja oblikuju u skladu sa svojim iskustvom. Nešto što nam se nametne od detinjstva, definiše naše ponašanje u novim situacijama.\nKao pas koji urla iz nemoći pri pokušaju da bude pomažen, tako i ljudi instinktivno odbijaju situacije i ljude koje dožive kao preteće, iako ta procena ne mora biti tačna, ona stvara iluziju da štiti, a u određenim situacijama izbegavanje je moglo i doneti rezultate, čime je preraslo u jedini štit kome se veruje. Ta procena dolazi iz našeg nagona za samoodržanjem, slično kao kod psa – ako ti neko priđe = bićeš povređen, zato beži ili daj sve od sebe da sprečiš to svima sredstvima koje imaš.\nU ovom slučaju, preostao je samo promukli urlik, koji najbolje pokazuje sav očaj situacije u kojoj se životinja našla.\nOdbijanje života da bi se sačuvao život česta je tema kod ljudi koje srećem u radu, ali i privatno. Oni na sličan način reaguju u najrazličitijim životnim situacijama – na sreću ili nesreću, imamo više moždane funkcije, više makar u odnosu na jednog psa. Ti složeni sistemi razmišljanja, koji čoveka čine onim što jeste i imaju mnoge dobre strane, omogućavaju mu i da oko mentalne povrede nadogradi kilometre zavoja i tone flastera kojima štiti svoju ranu i čini sebi život manje bolnim.\nIpak, postupajući tako, iako u nekim situacijama biva bezbedniji, ostaje uskraćen za dosezanje mnogih važnih ljudskih mogućnosti – a sve one predstavljaju različite aspekte ljubavi, koja treba da se oseti pre svega prema sebi, da bi mogli da budu voljeni i oni oko nas.\nOnaj ko voli sebe (iskreno, objektivno, svestan svojih kvaliteta i nedostataka, ali ne preuveličavajući ni jedne ni druge), biće spreman ne samo da bude voljen i da učestvuje u dubokim i ispunjavajućim partnerskim i porodičnim odnosima nego će se odvažiti i na druge važne korake u životu – ostvarivaće iskrena prijateljstva i odnose sa ljudima uopšte, postaće svesniji svojih vrednosti i time usmereniji ka ostvarivanju mnogih svojih ideja i ciljeva, koji će mu pomoći da bude zadovoljniji i materijalno i duhovno i najzad, često zanemareno, vodiće računa o svom zdravlju, kako psihičkom, tako i fizičkom, čije stanje kod ljudi sa dubokim ranama često prerasta u sliku opšteg nemara i zapuštenosti.\nU zavisnosti od toga koji deo ličnosti je povređen i koliko duboko, različito će biti i nefunkcionalno ponašanje koje osoba pokazuje.\nKoliko su uopšte reakcije jednog traumatizovanog psa uporedive sa ljudskim? Pas je, štiteći se, odlučio da izbegava kontakt, očito je bio izgladneo i neuhranjen kada je doveden u azil i samim tim bio je na ivici opstanka – preživljavao je, ali do kada bi mogao tako?\nIako su hrana i voda najvažnije za fizički opstanak, možemo se pitati koliko je komunikacija – odsustvo dodira i kontakta sa drugim jedinkama sopstvene vrste – uticala na to da on bude izgladneo? Nauka je već pokazala da su to životni pokretači i značajni činioci kvaliteta i dužine života ljudi, ali i mnogih životinja – zbog čega boravak u samici, na primer, ostavlja trajne posledice na psihofizičko zdravlje.\nPozajmimo sliku psa iz snimka da predstavi neke naše unutrašnje osobine i nazovimo je „unutrašnji traumatizovani pas“ (u daljem tekstu zvaćemo ga skraćeno Pas – sa velikim početnim slovom).\nS obzirom na to da je pseći život mnogo jednostavniji od ljudskog (ili to ljudima bar tako izgleda), slika Psa predstavlja tek jedan deo naših životnih mogućnosti, ali ako se taj emotivni, duboko ukorenjeni i vitalni deo nas oseti ugroženim, on uzima prevlast nad našim ponašanjem i zauzima odbrambeni stav koji nas u pojedinim situacijama štiti, ali nas u mnogo većem broju situacijama ograničava.\nU njima funkcionišemo kao da smo na autopilotu, manevrišemo kroz život automatizovano, po zadatim programima i bez promišljanja, a zaboravimo da ga isključimo i kada se okolnosti promene i kada možemo da zauzmemo drugačiji i povoljniji kurs i posetimo mesta koja su nova, a ne nužno i preteća. Kako nas Pas štiti, ali i ograničava, možemo videti na nekoliko primera iz prakse.\nDečak bez glasa\nDečak je živeo sa majkom posle razvoda roditelja i bio pod njenim dominantnim uticajem. Majka je imala svog Psa, koji je odgajao Psa dečaka. Oni koji nas odgajaju i vaspitavaju imaju svoje Pse i njihove programe koje nam prenose, ne nužno uvek u celosti, ali jedan veliki deo njih se uvek prenosi sa roditelja na dete, npr. Pas majke je Psu dečaka davao sledeće zapovesti da se trajno upišu u autopilotu: ne veruj drugima – osami se, igraj na sigurno, ne koristi svoje mogućnosti, ćuti i trpi, ne vrediš = budi skroman = budi siromašan.\nPas dečaka je dobio jasne instrukcije i delovao kad god dečaku neko pokuša da se približi – ne veruj, ostaviće te, bolje odustani odmah i izbegni da budeš povređen. Ovo je rezultiralo njegovim potpunim odustajanjem od upuštanja u intimne veze u periodu adolescencije i rane mladosti.\nOsim toga, preuzimao je komandu i kada je trebalo učiti, raditi, koristiti svoje mogućnosti, rizikovati upravo koristeći te svoje mogućnosti; kada su postojali razlozi da se ne bude zadovoljan situacijom i da se iz nje izađe – da prekine ćutanje i trpljenje; a možda najviše, ili kao rezultat svega prethodnog da ne ispoljava sopstvene vrednosti, te da živi siromašno, tj. da preživljava. Bez obzira na to kako gledali na novac, finansijska situacija jeste jedna od najočitijih potvrda naših vrednost (nikako jedina, verovatno ne i najvažnija, ali neosporna i bitna).\nAko nismo svesni svojih vrednosti, ne usuđujemo se da koristimo ono što umemo i možemo, ne može se prekinuti ćutanje i trpljenje, uz to ne postoji poverenje u druge ljude – živi se samoispunjavajuće proročanstvo po kom se ostane neostvaren. Ovo je naročito bolno kod osoba koje prepoznaju svoje kvalitete, a ne usuđuju se da ih koriste, iz straha od posledica.\nDečak je izrastao u čoveka koji se zaglavio na poslu koji ne voli i koji ga ne ispunjava, na kome koristi samo delić – onaj sigurni, bez rizika – svojih mogućnosti, finansijski je nesiguran i delimično otuđen. Paradoks je da mu je upravo taj delić davao sigurnost – navikao je na takav polovični život i sve izvan toga je bilo potencijalno opasno i ugrožavajuće, a nigde nije moglo da mu bude bolje, osim u izloženosti tome što ga plaši.\nTokom rada sa njim, u košmarnim snovima su mu se ponavljali slični sadržaji – pokušava da govori, ali ne može da dođe do glasa – iz čega se budi u paničnom strahu, kao i nasrtaji neuglednih i opasnih likova na njega i njegov životni prostor.\nUpravo su ti snovi doveli do spoznaje i suočavanja sa nametnutim i naučenim ponašanjima koja ga drže iza nevidljivih rešetaka i dopustila mu da polako usvaja novi model ponašanja, koji je doveo do dramatičnih promena u njegovom životu – da uvidi gde su mu kvaliteti i da smogne hrabrosti da se uz njihovu pomoć upusti u jednu novu i uzbudljivu životnu avanturu.\nSigurno je da nije ostvario (bar ne još uvek) sve svoje potencijale, koje je mogao da nije programiran na način na koji jeste, ali je uspeo da sa novom snagom gleda na životne izazove i da se sa njima spremnije suočava.\nA gde je princ na belom konju?\nDevojčica je odrastala u hladnoj porodičnoj atmosferi, uz roditelje koji prema njoj nisu pokazivali toplinu, podršku i podsticaj. Sve što bi ikada uradila bilo bi omalovaženo, nije imala prostora za sebe, niti bilo kakvu pomoć – odbačena je finansijski, prostorno i emotivno.\nZahvaljujući tome vrlo rano se osamostalila i postala poslovno uspešna i finansijski nezavisna – što joj koristi, ali je i ostala uskraćena za odgovarajući partnerski odnos. Njen Pas je usvojio stav da ona nije vredna da bude voljena, da ne zaslužuje brigu, toplinu i podršku, da nema prava da se posveti sebi i da mora sama da se snalazi.\nSvi njeni partneri bili su nezainteresovani, hladni, neambiciozni, nisu joj pružali podršku, niti emocionalnu ispunjenost. Ipak, ona je kompenzaciju za intimne nedostatke našla u poslovnoj uspešnosti, ali je i dalje živela nevoljeno – jer to je bilo sigurnije, nego otkrivati ponovo razočarenje slično onom koje je upamćeno iz kontakata sa najznačajnijim osobama – roditeljima.\nIdući iz jedne u drugu vezu, sa partnerima sve jednim gorim od drugog, nailazila je i na pažljive, tople, brižne i iskreno zainteresovane mladiće. Svakom od njih bi lako našla manu: jedan bi bio dosadan, drugi neprivlačan, treći suviše porodičan i tako redom, dok su oni koji su bili hladni i nezainteresovani uvek bili neodoljivo privlačni i vredni gubljenja glave. Važan deo njihove neodoljive privlačnosti nalazio se u tome da su profesionalno neostvareni, bez ambicija i finansijski manje uspešni od nje – čime je zadovoljeno jedino merilo vrednosti klijentkinje koju ima o sebi i u koje nije niko mogao da joj takne – u tome je bila bolja od njih.\nOsnovno uverenje da ne zaslužuje da bude voljena surovo je vladalo njenim emotivnim životom. Pas je štitio od novih razočarenja, jednim trajnijim odricanjem, ali zato sigurnim – znala je šta time dobija, bilo je malo, ali bez rizika. Kod nje se program Psa otkrivao u strašnim snovima u kojima je sanjala da ponovo dolazi na mesta prethodnih veza iz kojih je želela da pobegne, da je zlostavljana fizički i ugrožena životno i da nije u stanju da popije otrov – i ubije Psa koji upravlja njenom emotivno pogubnom situacijom.\nSve snove je proživljavala duboko i prihvatala njihova značenja, delimično praveći promenu u svom životu – ali nedovoljna spremnost da se usudi na mogućnost da bude voljena, da počne da voli sebe u celini, je prevagnula. Bila je na pola puta kada je stala sa radom – spremna da napusti trenutnog partnera, ali ne i da prihvati mogućnost da je neko voli i da u skladu sa tim nađe drugog i drugačijeg\nToliko je duboko bilo njeno uverenje – možemo reći da je poprimilo karakter sudbinskog – da ne može i neće biti voljena. Bez toga, poslovni uspesi i finansijska kompenzacija nisu bili dovoljni, naučila je da prihvati sebe kao uspešnu – to je donelo određene ugodnosti, ali se i dalje branila od mogućnosti da je neko zavoli.\nKada je kasno za nove početke?\nMajka dve odrasle ćerke, sada već i baka, udovica, samostalna, druželjubiva, inteligentna, duhovita, ali – u vezi sa muškarcem koji je nepouzdan, seksualno neaktivan i sklon rizičnim poslovnim avanturama, što su sve stvari koje njoj smetaju, ali nema snage da ih izrazi.\nNjena majka još uvek je živa i ceo život bila je nepodržavajuća, osuđujuća, odbacujuća i hladna. O njoj nerado govori, još teskobnije se priseća detinjstva i mladosti uz nju. Usađena su joj uverenja da nema prava na uspeh, da sve radi pogrešno, da nije vredna ljubavi, već samo prezira. Iz ovih uverenja deluje Pas, štiti je od ulaska u novu i drugačiju vezu – da ne bi završila po zlu, ovo što ima u svom životu je ipak poznato i potkrepljuje uverenja koja ima.\nBolno je svesna svega što trpi, ali nije spremna da u svojim godinama menja svoj obrazac. Intenzivno proživljava snažne snove u kojima je zlostavljaju likovi iz prošlosti, slični sadašnjem partneru, protiv kojih se bori, a njen životni prostor ispunjavaju pacovi – životinje kojih se gadi toliko da ni ime ne može da im izgovori. Nepogrešivo identifikuje u analizi sve sadržaje kao delove odnosa u kojem je i onoga što njen partner predstavlja.\nI pored svih saznanja nije spremna na rizik promene i ima snage samo da delimično udalji svog partnera od sebe, da zaštiti sebe finansijski i prostorno, dok je i dalje prisutan uz nju, iako joj ne pruža ništa više od hladnoće i nezainteresovanosti, što njen Pas prihvata kao manje od dva zla. Veće zlo bi bilo upuštanje u nešto novo i ponovno suočavanje sa potpunom odbačenošću jer ona, naravno, nije vredna.\nAko se vratimo psu iz snimka, jasno vidimo da se on brani od situacije koju procenjuje kao opasnu, sklanja se i pušta bolne krike. On time traži da ga ne dodiruju, da mu ne prilaze i da ga ostave gde jeste – zadržava postojeće stanje i opredeljuje se za ono što od ranije zna da je bezbedno. To što mi vidimo da je procena psa pogrešna, ne menja ništa – on to nije u stanju da vidi, to za njega, stoga, i ne postoji.\nSlično njemu, koji se iz straha od ponovnog proživljavanja lošeg iskustva brani i od dobre situacije, dešava se i u životima ljudi koji su, kao u navedenim primerima, zatvoreni u vrtlogu loših iskustava iz koga se bore da izađu.\nNa prvi pogled deluje čudno da ljudi ne uviđaju da postoje i mogućnosti izvan situacija koje su preteće. Imamo mentalne funkcije mišljenja koje mogu da nam daju nove i drugačije procene, pa kako to da često zakažu?\nPoznat je koncept koji je psiholog Martin Selidžman nazvao naučenom bespomoćnošću – to je stav (uverenje, emocija i ponašanje) da ne postoji ništa što možemo uraditi u situaciji koja nas podseća (pre svega izaziva u nama sličnu emociju) na slične situacije u kojima smo bili bespomoćni i iz kojih nije bilo izlaza.\nPosle izvesnog broja pokušaja savlađivanja određenih problema, najčešće tokom perioda u kome se formira naš mentalni sklop, ali i kasnije, ako ti pokušaji nisu dali rezultat, stav da je određena situacija bezizlazna postaje deo našeg doživljaja sebe i sveta kao polazni aksiom za sve naše buduće ponašanje. Čak i kada je izlaz očigledan i sam se nameće, naše prethodno iskustvo nas usmerava da i ne pokušavamo, jer smo unapred osuđeni na neuspeh.\nNeke od tih situacija ponekad mogu biti trivijalne, ali se one uvek reflektuju na mnoga važna polja našeg života i koče nas onda kada bi trebalo da poboljšamo svoj život.\nNeke od ovih pogrešnih stavova možemo otkloniti spontano kroz odrastanje i učenje, susrete sa novim i drugačijim uzorima, mentorima i uviđajući da možemo više nego što smo ranije mislili. Ipak, jedan deo njih ostaje dosledan – veran Pas, koji sledi stari model.\nUpravo taj deo postaje ono najznačajnije što nam u životu nedostaje, što čini da i pored manjih ili većih uspeha, vidljivih na površini, negde duboko u sebi ostajemo nezadovoljni. To se manifestuje kroz osećanja da nam nešto u životu nedostaje, da smo mogli više i kroz nezadovoljstvo zbog toga, a ponekad i kroz osećanje krivice što smo uradili više i što živimo bolje od svojih roditelja ili najbližih osoba, ali i na mnoge druge načine.\nDok ne otkrijemo koje su slabe tačke – koja su uverenja i okidači za ponašanje našeg Psa, ne možemo očekivati promenu u njegovom ponašanju u oblasti u kojima on veruje da štiti naše vitalne interese. Ako se podsetimo Pasa iz naših vinjeta, videćemo da u jednom slučaju Pas štiti od doživljavanja neuspeha, kao i od emocionalnog napuštanja, u drugom od proživljavanja odbačenosti i omalovažavanja od bliske osobe i u trećem od hladnoće i prezira koji ponovni bliski intimni kontakt može da donese.\nPas deluje iz emocija, iz nagona za samoodržanjem, on je na autopilotu i ono što zahteva se ne dovodi u pitanje – jer kada bi se dovodilo, i sam opstanak bi bio ugrožen – ili je bar takav doživljaj. U sva tri slučaja osobe imaju doživljaj da nisu dovoljno vredne da bi ostvarile neke od svojih važnih životnih vrednosti, pa se njih i odriču radi kakvog – takvog života.\nU snimku sa psom, dalje se dešava sledeće: negovateljica je uporna, odlučna, fokusirana i neagresivna u svom pokušaju da nežnim dodirom pokaže psu da može biti i drugačije, da mimo njegovog straha i odbrane, postoji prostor da prodre i informacija o drugačijoj mogućnosti. Na kraju, upornim pružanjem nežnosti i ljubavi, skrećući ga od starog obrasca bežanja, stvara mu bezbednu sredinu, gde može da nauči da dopusti da ponovo bude dotaknut.\nDalje saznajemo da je jednom preplašeni, otuđeni i neuhranjeni pas, posle dugog negovanja, postao veseo, živahan i druželjubiv – spreman da se upušta u situacije od kojih se klonio. Neočekivani razvoji situacija su, dakle, mogući, ali ima li onda nade i za negu unutrašnjeg traumatizovanog psa na neki sličan način?\nPotrebno je da postoji neko ko zna da postoji rešenje, ko je uporan, fokusiran, odlučan i neagresivan u nastojanju da na njega ukaže i stvori sigurnu atmosferu za podsticaj da se takva nova mogućnost i isproba, kao i da pruži odgovarajuću povratnu informaciju kako bi te nove pokušaje podržala i unapredila.\nUpravo ovo mogao bi biti i opis uloge koju psihoterapeut (koji je u obavezi da poznaje ćud i neguje svog Psa da bi uopšte mogao da se bavi tuđim) treba da ima u životu svog klijenta i verujem da bi se većina onih koji se bave ovom strukom složila oko toga. Iako klijentov Pas može da se brani od prihvatanja ovih informacija, na terapeutu je da nađe način da mu se približi i otvori mu nove mogućnosti i pronađe put ka njihovom boljem korišćenju.\nDugoročno, ako terapeut to radi dovoljno pažljivo, Pas klijenta postaje mirniji, otvoreniji za nova iskustva i življi – a promena je na pomolu. Kao ni u slučaju psa sa snimka, retko kada se takva promena dešava brzo i ako se i desi, retko se usvaja trajno. To ne treba da nas čudi jer je Pas nekada godinama i desetinama godina ponavljao isti oproban obrazac na koji se navikao, dok je za sve ostalo bio bespomoćan.\nIpak, kada se stvori sigurna sredina i savez između terapeuta i klijentovog Psa – promena je moguća u mnogo kraćem roku od onog tokom kojeg je nastajala. Put postoji, ali nije lak, ipak, nagrada koja čeka na njegovom kraju više je nego vredna uloženih napora, prolivenih suza, košmarnih noći, sukoba sa bliskim osobama i drugih nedaća. Na njih treba računati i bez njih ovo istinsko putovanje heroja nije moguće, ali krajnji cilj je sada dobio jednu konkretnu, obećavajuću sliku za sve one kojima se činilo daleko i neopipljivo gde se ono završava.\nTo je slika zlostavljanog psa, koji je herojski prešao put od presavijenog tela koje bolno odbija sve od sebe do životinje koja živahno i radosno dočekuje novi dan.\nMilka 23/02/2018 At 11:49\nVeoma interesantna tema , imam svog Psa koji me proganja , nemam snage da mu se oduprem , gde da potraži pomoć ? Da li ste možda Vi , gospodine Slobodne, osoba koja mi možda može pomoći ?\nSlobodan 22/03/2018 At 22:50\nPoštovana Milka, tek sada vidim Vaš post. Možda i mogu, javite se, pa ćemo zaključiti zajedno.\nTanja 27/01/2018 At 01:35\nTanja 24/01/2018 At 04:34\nSjajan tekst! Zanima me, ako pas nema koga da ga pomiluje i da bude uporan sa njim, kako sam da prevatidje svoje traume? Kako da se spasi?\nSlobodan 25/01/2018 At 14:59\nTanja, rešenje za spas u tom slučaju je da pas potraži pomoć stručnjaka koji treba da preuzme tu ulogu, za to treba da je profesionalno osposobljen i ljudski spreman. Mogu da pomognu i ljudi iz okruženja, ali oni samo delimično.\nDanijela 21/01/2018 At 19:42\nJAko, jako divan text!\nHelena 21/01/2018 At 18:40\nOdličan tekst. Toliko odličan da sam poželela da platim autora teksta i popričam sa njim.\nJelena 21/01/2018 At 11:28\nJako zanimljiv i kvalitetan tekst,pun primera iz prakse.


Svi "Putevi" vode na... Besplatan koncert Irie FM!\nUrban BUG :: Magazin :: Urban Beatz :: Svi "Putevi" vode na... Besplatan koncert Irie FM!\nDatum održavanja: 02.04.2018\nNajbolji mladi bend po oceni Udruženja muzičara džeza, zabavne i rok muzike Srbije – „Irie FM" će održati besplatnu svirku za Beograđane.\nOsim što su nedavno izglasani za naj-mladi sastav po stručnim mišljenjima kolega muzičara, Irie FM ranije je proglašen i za nabolji evropski rege bend. Ta veoma laskava titula za Vukašina Markovića i ostatak Irie FM ekipe došla je pre nekoliko godina i pomogla da se za srpsku alternativnu scenu pročuje i na inostranom tržištu. A numera iz tog perioda "Mystic Twilight" je među mnogim poklonicima ovog zvuka smatrana za himnu. Nakon toga, ovaj sastav malo "beži" od svog izvornog rege zvuka i tekstove na engleskom zamenjuje pesmama na maternjem, srpskom jeziku.\nPesme "Svi", "Kliziš" i "Putevi" uvele su "Irie FM" i u koketiranje sa drugim žanrovima, na prvom mestu sa novim pop zvukom. Sad kombinuju različite tradicionalne pristupe pop muzici, i povezuju ih, bez mnogo osvrta na žanr, tako da "Irie FM" zvuk varira od pesme do pesme.\n- Sad imamo jednu novu dimenziju, novu publiku, nova prijateljstva, nove reakcije. Propevali smo i na srpskom, pošto je jednostavno to došlo na red. Razvijamo se u više pravaca i osluškujemo kuda to sve ide - objasnio je nakon promena lider benda Vukašin Marković.\nOsam članova, jedna dama, " multi-task" muzičari, kreativci, okupljeni oko jedne ideje – kreiranje "nove" muzike koja ima direktan pristup svojoj publici, najavljuju u pondeljak 02. 04. od 19 časova na platou ispred TC "Ušće" koncertno veče za pamćenje. Ulaz je slobodan.\nirieFM: Novi singl "Ljubav što smo stvorili"\nIrie FM na festivalu PozitivNI 1.juna\nIRIE FM pred beogradski koncert objavili novi spot i album\nVukašin Marković iz Irie FM gost Josipe Lisac u Sava centru!


Evroliga: Decembar je mesec Nikole Mirotića | Košarka\nEvroliga: Decembar je mesec Nikole Mirotića | Mondo Portal\nEvroliga: Decembar je mesec Nikole Mirotića 0 Podeli Podeli na facebook Podeli na twitter Podeli na viber Pošalji na mail\nIzvor mondo.rs 30.12.2019. / 14:53\nKošarkaš Barselone proglašen je za najkorisnijeg igrača Evrolige na isteku 2019. godine\nBarselona igra sjajno u Evroligi, a predvodi je Podgoričanin Nikola Mirotić.\nOn je izabran za najkorisnijeg igrača decembra (MVP) u Evroligi.\nReprezentativac Španije na isteku 2019. godine prosečno je beležio 19,6 poena i 8,6 skokova, uz indeks korisnosti 25,4.\nNikola Mirotić MVP decembra\nOdlični nastupi krilnog centra pomogli su ekipi, koju sa klupe vodi Svetislav Pešić, da zabeleži pet uzastopnih pobeda u elitnom takmičenju, gde trenutno zauzima treću poziciju sa skorom od 13 pobeda i tri poraza, koliko imaju Efes i Real Madrid.\nBilbao - Barsa pred 82.000 ljudi? Ovo je vest iz košarke!\nnikola mirotić barselona evroliga mvp


O meni - Nutrikozmetik\nmesto koje spaja nauku o nezi i lepotu kože\nKao stručnjak u oblasti kozmetologije svesna sam kompleksnosti kozmetičke industrije i tržišta. Isto, znam da se većina ljubitelja nege često nađe u dilemi prilikom odabira proizvoda za svoju kožu. Uz sve dostupno, pronalaženje rutine nege koja odgovara potrebama Vaše kože može biti dug put. Zato sam stvorila Nutrikozmetik, mesto koje spaja nauku o nezi i lepotu kože.\nNutrikozmetik čini čvrsto okupljena zajednica ljubitelja nege kože ali i onih koji traže rešenje za bubuljice, akne, proširene pore, hiperpigmentacije ili prve bore. Moja želja je da ovde obogatite svoje znanje o nezi kože, putem Nutriskin program, Savetovališta za negu kože, bloga i aktuelnih objava na društevnim mrežama. Moj cilj je da Vam pomognem u kreiranju rutine nege zasnovane na naučnim dokazima koja će transformisati Vašu kožu, bez obzira gde se nalazite na ovom putovanju. Svi moji saveti i preporuke su plod višegodišnjeg iskustva u uspešnom kreiranju personalizovanih rutina nege, naučnog usavršavanja i ličnog iskustva.\nUz svaku preporuku dobijate objašnjenje "zašto", jer mi je jedini cilj okrenuti Vas u smeru Vaše najbolje kože do sada.\nStrast prema kozmetičkim proizvodima je nastala iz sopstvenih pokušaja i grešaka u nezi kože. Većinu svog života se borim sa nekim oblikom akni. Kako bih razumela svoju kožu i učinila je zdravom, lepom i negovanom, nakon završenih studija farmacije, upisala sam specijalističke studije iz kozmetologije. Tokom dvogodišnjeg usavršavanja, stekla sam znanje i veštine iz raznih oblasti - kozmetičkih sirovina, formulacija, fiziologije kože i dermatologije. Razumevanje kako koža funkcioniše i poštovanje njenog integriteta, daju mogućnost da svako od nas postane ekspert u nezi svoje kože.\nOno što je počelo kao potraga za rešavanjem nepravilnosti moje kože, postalo je misija da pomognem Vama da zajedno kreiramo Vašu rutinu nege i zajedno se radujemo rezultatima. Ako želite da negujete Vašu kožu usvajajući zdravorazumske, naučno povrđene principe, onda ste na pravom mestu!\nIzvan Nutrikozmetik zajednice, slobodno vreme provodim sa svojom porodicom i prijateljima, trudeći se da iz svakog dana izvučem najviše. Radujem se svakom novom danu kao prilici za nove avanture i životne lekcije.\n© 2022 Nutrikozmetik


Minska prijetnja će još dugo biti prisutna na prostorima Bosne i Hercegovine. Trenutna veličina sumnjive opasne površine u BiH iznosi 1.166 km2 ili 2,3% u odnosu na ukupnu površinu BiH, gdje je, procjenjuje se, zaostalo više od 80.000 mina/ESZR/kasetne municije. Oko 60% sumnjive opasne površine predstavljaju šumska područja.\nOpšta procjena minske situacije u BiH 2015. godine je identifikovala 1.369 ugroženih zajednica pod uticajem mina/ESZR gdje živi oko 517.000 građana ili oko 14% od ukupnog broja stanovnika BiH. Od ukupnog broja ugroženih zajednica, 111 ili 18% su kategorizovane kao visoko ugrožene. Opšta procjena iz 2015. godine identifikovala je 61 ugroženu zajednicu kontaminiranu kasetnom municijom, od čega je 50% zajednica kontaminirano i minama/ESZR.\nNajveći broj zajednica registrovan je u ruralnim područjima. Procjenjuje se da stanovnici urbanih područja imaju relativno siguran ekonomski i društveni život u poređenju sa ruralnom populacijom koja ekonomski zavisi od pristupa kontaminiranom zemljištu. Analize minskih nesreća u BiH pokazuju da su ekonomski ranjive kategorije stanovništva i najugroženije grupe. Direkna veza između siromaštva i minskih nesreća ima za posljedicu da u porodicama egzistira druga ili treća generacija žrtava, odnosno da je ista osoba registrovana u minskoj nesreći više od jednog puta.\nAnalize minskih nesreća pokazuju i da je najveći broj stradanja registrovan u ranu jesen i kasno proljeće, kada su aktuelni poljoprivredni radovi kao i prikupljanje ogrevnog drveta. Pored prikupljanja ogrevnog drveta i poljoprivrednih radova, jedan od najvećih uzroka stradanja stanovništva je i sakupljanje sekundarnih sirovina koje imaju određenu ekonomsku vrjednost. Uzrok najvećeg broja smrtnih slučajeva izazvan je minom PROM-1.\nU BiH je od 1992. do kraja 2015. godine od mina/ESZR stradalo 8.358 osoba. U periodu 1992-1995. godina od mina/ESZR je stradala 6.351 osoba, dok je u poslijeratnom periodu stradalo 1.735 osoba, od čega 604 osobe smrtno. Od kasetne municije u BiH je stradala 231 osoba, od čega 43 osobe smrtno. Najveći broj stradalih predstavljaju muškaraci životne dobi 19-59. godina koji svjesno ulaze u kontaminirana područja i čine 74% od ukupnog broja žrtava, dok 14% od ukupnog broja stradalih poslije rata čine djeca (do 18. godina starosti).Od ukupnog broja stradilh u poslije ratnom periodu 188 predstavljaju žene ili 11% od ukupnog broja stradalih.\nSagledavajući navedene pokazatelje evidentno je da je kontinuirano provođenje aktivnosti, upozoravanja na prisutnost mina i neeksplodiranih ubojitih sredstava zaostalih iz rata neophodno, kako bi se izbjegle nove žrtve mina.\nUpozoravanje na mine predstavlja jednu od komponenti protivminskog djelovanja sa osnovnim ciljem da kroz edukaciju, informisanje putem medija ili direktnim kontaktom sa rizičnim ciljnim grupama podigne svijest o opasnosti od mina, smanji mogućnost novih nesreća i ukaže na dugoročnost opasnosti od mina i eksplozivna sredstva zaostala iz rata (ESZR). Upozoravanje na mine/ESZR obuhavata javno informiranje, edukaciju stanovništva i povezivanje sa ugroženom zajednicom.\nEdukovano i certifikovano osoblje Crvenog krsta Republike Srpske (koordinator, instruktori i menadžeri) provode Program upozoravanja na opasnost od mina, kroz predavanja u školama i mjesnim zajednicama, kao i kroz razgovore sa stanovništvom u ugroženim područjima i prenose saznanja vezana za mine na kompletnu društvenu zajednicu. Ciljne grupe ovog programa su djeca, povratnici i druge rizične kateogrije (lovci, ribolovci, šumski radnici, sakupljači šumskih plodova i dr.).\nU okviru ovog programa vrši se i registrovanje žrtava od mina i obezbjeđuju različite vrste pomoći. Crveni krst Republike Srpske svake godine obilježava Nedjelju upozoravanja na opasnost od mina (8-15. decembar), organizujući tribine i konkurse na temu mina, sve u cilju što bolje edukacije stanovništva. Svake godine u periodu od oktobra do decembra provode se takmičenja učenika osnovnih škola iz Programa upozoravanja na opasnost od mina pod nazivom “Misli mine”, i u ovom periodu se intenziviraju aktivnosti u provođenju programa (organizuju se predavanja po školama, testiranja, podjela propagandnog materijala).\nCrveni krst Republike Srpske intenzivno sarađuje sa ostalim institucijama i organizacijama nadležnim za proces deminiranja i upozoravanja na opasnost od mina ( BHMAC, Civilna zaštita Republike Srpske, Handicap International, LSN, Mercy Corps, NPA, EUFOR, HOPE-87, ITF, STOP MINE) .


Last minute ponude za hotele u Rivoli | TripAdvisor\nLast minute povoljne ponude za hotele – Rivoli\nLast minute ponude u Rivoli\n8 od 16 objekata je dostupno i podudara se sa vašim filterima. Obriši sve filtere\nObaveštenje o cenama: Rivoli – cene hotela miruju. Sada je sjajan trenutak da rezervišete!\nBr. 1 u pogledu odnosa cena/kvalitet od 16 smeštajnih objekata u Rivoli\nBr. 2 u pogledu odnosa cena/kvalitet od 16 smeštajnih objekata u Rivoli\nBr. 3 u pogledu odnosa cena/kvalitet od 16 smeštajnih objekata u Rivoli\nBr. 4 u pogledu odnosa cena/kvalitet od 16 smeštajnih objekata u Rivoli\nBr. 5 u pogledu odnosa cena/kvalitet od 16 smeštajnih objekata u Rivoli\nBr. 6 u pogledu odnosa cena/kvalitet od 16 smeštajnih objekata u Rivoli\nBr. 7 u pogledu odnosa cena/kvalitet od 16 smeštajnih objekata u Rivoli\nBr. 8 u pogledu odnosa cena/kvalitet od 16 smeštajnih objekata u Rivoli\nBr. 2 od 9 noćenja s doručkom u Rivoli\nBr. 5 od 9 noćenja s doručkom u Rivoli


Abandoned Berlin - Vodič kroz tajne zaboravljenog grada | CityMagazine\nBerlin je najpopularniji grad Evrope, trenutno u fazi ponovnog procvata, ali i jakih kontrasta i burne prošlosti. Širom grada, građevine i spomenici, svedoci nekadašnjeg Berlina, prepušteni su zubu vremena i kao zamrznuti, mame brojne znatiželjne turiste.\nAbonded Berlin je blog posvećen nesvakidašnjim gradskim turama. „If it’s verboten it’s got to be fun“ – ako je zabranjeno, sigurno je zanimljivo – rečenica ispod samog naziva bloga jasno ukazuje kome je namenjen: istraživačkim dušama koji žele da iskuse grad na malo drugačiji način.\nPre drugog svetskog rata Berlin je bio gušće naseljen nego danas. Na prostoru jednog grada kasnije našle su se dve države. Iza promena koje su usledile ostalo je mnoštvo praznih objekata, što stambenih, a što onih u službi države koja više ne postoji.\nAbandoned Berlin je arhiva napuštenih mesta sa kratkim prikazom njihove istorije, uputstvima kako stići ali i savetima kada i s čim ići, koga povesti, kako ući, koliko je teško ili opasno i šta tamo može da se zatekne. O popularnosti bloga svedoče brojni komentari zainteresovanih i utisci onih koji su se već upustili u avanturu, kao i to da je The Guardian uvrstio Abandoned Berlin u najbolje svetske blogove posvećene gradovima.\nIračka ambasada u kojoj nema ljudi, a ima njihovih stvari, napušteni jedini zabavni park DDR-a, „zamrznuta“ fabrika sladoleda, nacističko – ruski vojni kompleksi i špijunska radio stanica na vrhu Đavoljeg brega samo su neke od intrigantnih znamenitosti do kojih vodi Abandoned Berlin blog i koje možete videti u našoj galeriji:\nAbandoned Berlin - Napuštena fabrika sladoledaOtvori galeriju\n15 fantastičnih destinacija za koje niste znali\nSvet iz ptičje perspektive\n24 zapanjujuća hotela širom sveta berlin\n24 zapanjujuća hotela širom sveta


Lana Jurčević iskreno o izgledu: Svejedno mi je šta drugi misle, ne određuje me 55 ili 75 kila - BIGportal.ba\n20 Januara, 2022 20 Januara, 2022 089\nLana Jurčević(37) gostovala je nedavno na jednom plesnom seminaru, gdje je polaznicama ispričala svoj put do uspjeha, kao i kako izgleda njezin dan. Dotaknula se i teme rada na sebi i samopouzdanja.\n– Da li sam ja imala ovo samopouzdanje prije pa ni pet godina ni 10 ni 15 takvo kakvo imam sada, ali puno je tu i rada na sebi i samodokazivanja, puno je tu nekih faktora – rekla je.\nKako kaže, nije joj važno šta neko misli o njoj, niti joj smetaju kilogrami.– Mene danas ne određuje je l’ ja imam 55 ili 75 kila, je l’ imam ono prišt na sred čela, tak’ mi je svejedno šta ko misli, bitno da sam ja dobro sa sobom – rekla je.\nNa plesnom seminaru zaključila je kako su se kroz pandemiju ljudi zaboravili, te su ostavili po strani aktivnosti koje im podižu raspoloženje.Lanu su tokom prošle godine prozivali zbog toga što je dobila nekoliko kilograma, ali ona je dala do znanja da je takvi komentari nimalo ne muče.Izvor: 24sata.hr


“EUREKA”: POSMATRANJE “SUPERMESECA” SA BAGDALE – KRUŠEVAC.LINK\nOvde si trenutno: Home / DRUŠTVO / “EUREKA”: POSMATRANJE “SUPERMESECA” SA BAGDALE\nAstronomsko udruženje “Eureka” organizovaće sa Bagdale, kod crkvice, javno posmatranje drugog po redu Supermeseca u ovoj godini u utorak 19. februara 2019. godine, sa početkom u 18.00 časova.\nSupermesec se definiše kao događaj kada je Mesec u fazi punog ili novog Meseca i kada se približ Zemlji na rastojanje manje od 360.000km. Ovog puta Mesec će nam biti u fazi punog Meseca i na rastojanju od 356.846km. Posmatranje će početi u 18.00 časova i trajati dokle god bude zainteresovanih posetilaca. Pored Meseca na noćnom nebu moćiće da se vide i Plejade, Mars, Orionova maglina i drugi zanimljivi objekti. Na raspolaganju će biti novi teleskop koje je udruženje dobilo na poklon od Univerziteta Lajden kao jedan od 10 pobednika konkursa na svetskom nivou.\nPozivamo sve zaljubljenike u astronomiju da nam se to veče pridruže na Bagdali i posmatraju sa nama Supermesec koji će moći i da fotografišu svojim telefonima. Više informacija o supermesecu možete pronaći na sajtu Astronomskog magazina http://astronomija.org.rs/posmatranja/12888-drugi-supermesec-ove-godine.\nTag Bagdala Eureka Supermesec\nKulturni centar Kruševac: Uručenje godišnje nagrade „Slovo ljubve“ i koncert Vasil Hadžimanov Benda\nU UTORAK U KRUŠEVCU DO 16°C


Talibani smijenili guvernera Kunara jer je uvrijedio selefije | Ummet Press | vijesti | analize | fakti\nKari Muhammed Osman, guverner Islamskog Emirata za pokrajinu Kunar, smijenjen je s položaja dekretom vođe talibana šejha Hibatullaha nakon što je svojim činom uvrijedio selefijsku zajednicu, rekli su izvori unutar talibana.\nNaime, guverner Kunara je u svoju kancelariju ugostio prijatelja te poznatog pakistanskog bogataša i muftiju Nadima, koji važi i za oštrog kritičara selefizma, te mu je čak dopustio da sjedi u njegovoj guvernerskoj stolici.\nOvo je izazvalo gnjev među mnogim talibanima i aktivistima bliskim njima koji smatraju kako niko ne može tako uzurpirati položaj, dok je selefijska zajednica izrazila zabrinutost i ljutnju zbog Nadimovih stavova, posebno strahujući za sigurnost nakon ubistva nekoliko selefijskih daija u regiji koja još nisu rasvijestljena.\nJedan od aktivista talibana na twitteru rekao je:”Muftija Nadim, špijun i rob ISI-a (pakistanske obavještajne službe), crna mrlja na hanefijama, ubica šejha Naika Muhameda, ušao je u afganistansku svetu zemlju, sada pozirajući u automobilu Bejtul-Mala s oružjem. Molimo afganistanske mudžahide da ne ostavljaju takve pakistanske dvorske mule na našem čistom tlu.”\nد اي ايس اي سترجاسوس او غلام، دحنفیت پر ټنډه تور داغ، د شهید ملا نیک محمد رهبر قاتل مفطي ندیم دافغان و پاکې خاورې ته خپل ناولي قدمونه داخل کړل، اوس د بیت المال په موټروکې منظرې کوي او اسلحې ورسره وي. له افغان مجاهدینو هيله لرو داسې پاکستاني درباري ملايان په پاکه خاوره مه پريږدي pic.twitter.com/OLnSLl9O8k\n— حقاني ځواک (@kTgIFNeLJrTveam) September 11, 2021\nDekretom vođe talibana na mjesto guvernera Kunara postavljen je Mulla Kasim, osoba bliska selefijama, koja u narednim danima treba preuzeti dužnost, objavljeno je u službenim medijima Islamskog Emirata.\nIpak, dio talibana nije zadovoljan smjenom Kari Osmana jer je on navodno u najtežim trenucima organizirao otpor haridžijskom ISKP-u (IDIŠ u Afganistanu) u Kunaru te ga na kraju porazio. Pokrajine Kunar i Nangarhar važile su kao uporište haridžija odakle su vrbovali militante.\nIslamski Emirat djeluje mudro i neće dozvoliti da ISKP među selefijama pokušava regrutirati nove članove niti da ih huška na svoju braću.\nPročitajte članak: Prva islamska država u Afganistanu – Islamski emirat Kunar\nSelefijski učenjaci podržali vladavinu Islamskog Emirata\nVijeće uleme ”Ehlul Hadis” održalo je veliki sastanak u Asadabadu, glavnom gradu Kunara, na kojem su izrazili svoju podršku Islamskom Emiratu i pozdravili šerijatsku vladavinu, stavljajući do znanja kako je afganistanska selefijska zajednica uz talibane, suprotno izvještajima iz Saudijske Arabije i onima koji dolaze od simpatizera propale haridžijske države kojim se pokušavaju izazvati netrpeljivosti i tenzije.


Za razvoj male privrede 5.4 milijuna KM – Federalno ministarstvo razvoja\nPočetna Aktivnosti ministarstva Za razvoj male privrede 5.4 milijuna KM\nDo kraja ovog mjeseca bit će objavljen Javni konkurs za dodjelu nepovratnih sredstava za projekte razvoja male privrede u Federaciji BiH u iznosu od gotovo 5,4 miliona KM. Vlada Federacije BiH je na posljednjoj sjednici usvojila Program utroška s kriterijima raspodjele sredstava iz ovogodišnjeg Budžeta FBiH Federalnom ministarstvu razvoja, poduzetništva i obrta, u ukupnom iznosu od 5.390.000 KM. Ministar Zukić je rekao da će ovakva kontinuirana ulaganja, uz skoro donošenje zakona o poticanju razvoja male privrede o poduzetničkoj infrastrukturi, dovesti do unapređenja i organizovanijeg pristupa razvoju malih i srednjih preduzeća i poboljšanju poslovnog ambijenta u Federaciji BiH.\n- Redovna dodjela grant sredstava je i u skladu s nastojanjima Vlade Federacije BiH da budu stvoreni što bolji uslovi za poslovanje, prije svega malih i srednjih preduzeća, na čemu se i bazira naša privreda. To je i strateški pravac kompletne Evropske unije, koja razvojem poslovnih zona stimuliše i ohrabruje ulaganja u razvoj malih i srednjih preduzeća kao modela u kojem se, na organizovan i sistemski način, stvaraju normativne, prostorne i infrastrukturne pretpostavke za otpočinjanje biznisa - kaže ministar Zukić.\nOd odobrenih sredstava za ovu godinu, za projekt izgradnje poduzetničkih zona namijenjeno je dva miliona maraka. Za poticaje inovatorima - pojedincima predviđeno je 40.000 KM, po 100.000 KM za stipendiranje učenika koji se obrazuju za deficitarna zanimanja, unapređenje institucijske poduzetničke infrastrukture i poticaj udruženjima, komorama i obrazovnim institucijama. Za pružanje mentoring usluga za subjekte male privrede i za promociju poduzetništva predviđeno je po 50.000 KM, za poticaj opstanku tradicionalnih i starih obrta 200.000 KM, dok je za poticaj razvoju obrta i srodnih djelatnosti određeno 500.000 KM. Za poticaj novoosnovanim subjektima male privrede namijenjeno je 850.000 KM kroz subvencioniranje troškova nabavke opreme i repromaterijala, a 1.250.000 KM za jačanje konkurentnosti malih i srednjih preduzeća kroz tehnološku modernizaciju poslovnih procesa, te 150.000 KM za tehničko usklađivanje (uvođenje ISO i HACCP standarda i osiguranje CE znaka).


Problem sa gasenjem kompjutera\nProblem sa gasenjem?\nProblem sa gasenjem TV-a.\nWindows 8-problem sa gašenjem!\nProblem s gasenjem laptopa\nMyCity » Windows » Problem sa gasenjem kompjutera\nPoslao: 04 Jun 2009 16:20\nNapisano: 04 Jun 2009 14:56\nDakle ovakvo je stanje, krenem da igram fifu 2009 sa drugom odigramo neko vrijeme i odjednom komp se ugasi, ne javlja maticna nikakvu gresku, samo se ugasi. Posle osjeca se neki smrad kao da je nesto pregorilo. Otvorim pogledam, nema dima. Odmah posle pokusam da ga upalim, upale se lampice na sekundu i odjednom se ponovo ugasi, pustim ga jedno minutu, proradi, sad sam skinuo speedfan i daje mi temp za 1 jezgru 82 za drugu 83, i prije sam komp je jedno 2 godine star i ovo mi se desilo jos samo jednom davno prije ista situacija, samo sto je htio odmah da se upali i radio je bez problema. Danas mi se ovo desava evo drugi put (oba puta sam igrao fifu ) posle prvog puta sam ocistio malo komp jer sam mislio da je zbog prasine. Dakle da li je otislo napajanje, da li mi treba novi cooler za procesor ili sta ?\nProcesor je intel C2D 4500 overclocked @ 2400Ghz, nikada mi nije bila prevelika temperatura ali ovo sad je bas bas zagrijano\nDopuna: 04 Jun 2009 16:20\nEvo samo da kazem da sam uzeo lepo i polako čistio cooler procesora od prašine i mogu reći da je bilo baš poprilično i temperatura je spala za čitavih 40 stepeni .\nEvo sada vidim primjetno ubrzanje kompjutera i stvarno ne mogu da vjerujem da je ovoliko uticalo valjda će sad da radi kako treba\nPoslao: 04 Jun 2009 23:04\nImao sam slicnu situaciju sa laptop racunarom, sve ocistio, stavio pastu i sada primetno bolje radi nego ranije.\nNa nekom sajtu sam procitao da PC treba da se cisti od prasine na svakih 6-8 meseci.\nPoslao: 05 Jun 2009 06:34\nAleXa89 ::Imao sam slicnu situaciju sa laptop racunarom, sve ocistio, stavio pastu i sada primetno bolje radi nego ranije.\nČistim ja njega i češće, ali nikad nisam sam procesor ovako detaljno , znači uzeo sam lepo čačkalicu i polako sa kulera skidao prljavštinu i prašinu a taman sam mislio da nosim u servis da mi stave novi kuler\nPoslao: 05 Jun 2009 09:02\nJa moje racunare cistim kompresorom, nema bolji nacin. Samo moraju da se pridrzavaju ventilatori da se ne okrecu dok kompresor duva. Ma ocisti ga kao nov, posebno napajanje i procesor\nPoslao: 05 Jun 2009 23:54\nargus ::Ja moje racunare cistim kompresorom, nema bolji nacin. Samo moraju da se pridrzavaju ventilatori da se ne okrecu dok kompresor duva. Ma ocisti ga kao nov, posebno napajanje i procesor\nEvo upravo mi se ugasio ponovo, gledam temp 70 stepeni i opada da li je izgleda stvarno nesto crklo za servisa ili ga nisam dovoljno dobro ocistio ?\nPoslao: 06 Jun 2009 00:12\nMeni to smrdi na napajanje.\nJesi li ga cistio, kada si otvarao racunar?\nPoslao: 06 Jun 2009 09:48\nNisam, nisam smio tj. ne znam kako sta u napajanju funkcionise pa da ne ostetim nesto\nPoslao: 06 Jun 2009 09:53\nMa izduvaj ga brate, tu ima kilo prasine da isteras nista ne mozes da ostetis. To je ono sto ti mozes da uradis, ako ponovo dize temperaturu onda nosi u servis.\nOvaj topic je pregledan 2485 puta


REGAL ponude • Današnja ponuda iz kataloga\nPočetna > ... > Proizvodi > Regal\nRegal - katalozi i cijene\nDa li ste u potrazi za sniženjima za regal? Vjerovatno trošite puno vremena razmišljajući o tome kako uštediti novac pri kupovini proizvoda kao što su regal. Na ovoj stranici pronaći ćete pregled svih kataloga sa odličnim cijenama za regal.\nRegal u katalozima\nVaži u svim Ambyenta prodavnicama.\nNa Moji Katalozi znamo sve o ponudama, sniženjima i katalozima koji su dostupni za proizvod regal. Možemo pronaći najbolje popuste i bit ćemo prvi koji će vas obavijestiti da je regal na sniženju. I to znači da možete mnogo uštediti u vašoj tjednoj kupovini. Pogledajte samo koliko možete uštediti na regal uz naše ponude i akcije iz najnovijih kataloga.\nPogledajte cijene proizvoda regal kod vašeg omiljenog trgovca\nAko želite uštediti novac, samo kliknite na bilo koji katalog i pogledajte trenutne cijene kod vašeg omiljenog trgovca FIS, Ambyenta. Da biste olakšali vašu potragu za popustima, možete filtrirati sniženja i akcije za posebne proizvode. Ne zaboravite da na Moji Katalozi možete također pogledati popuste na veliku količinu drugih proizvoda. Pogledajte odlične ponude koje nudimo, i počnite šteditit na vašoj kupovini.\nGdje kupiti - regal\nregal PENNY plus


Igrači Zvezde jasno stavili svima do znanja gde žele da igraju Evroligu! - Sportske.net\nIgrači Zvezde jasno stavili svima do znanja gde žele da igraju Evroligu!\nSada je svima jasan efekat "Pionira".\nZvezdin junak: "Osećao sam da ću igrati dobro"Feldinova lekcija!'Delije' u transu - "Čarolije iz Alimpijevićeve kuhinje!" (TVITOVI)Alimpijević: "Skoro savršena utakmica""Crveno-bela" rapsodija, Efes ispraćen kući "stotkom"!\nKošarkaš Crvene zvezde Dejan Davidovac ocenio je da je čvrsta odbrana na početku drugog poluvremena bila odlučujući faktor u pobedi protiv Efesa i dodao da je ekipa bila puna samopouzdanja posle trijumfa nad Real Madridom.\n"Ovo je druga pobeda u nizu, mislim da se mi i dalje nosimo samopouzdanjem nakon pobede protiv Real Madrida. Nadam se da ćemo tako nastaviti i ako nam Evroliga nije prioritet ove godine. Samopouzdanje jeste veliko i nadam se da ćemo i dalje biti nošeni tom pobedom protiv Reala, ali svakako da je ABA liga prioritet", kazao je on.\nZvezda je upisala četvrtu pobedu u Evroligi, i uz sedam poraza trenutno se nalazi na 12. mestu tabele.\nKošarkaši Crvene zvezde sledeću utakmicu igraju u ABA ligi protiv Cibone u Zagrebu, dok ih u narednom kolu Evrolige duel protiv Valensije.\n"Igrali jako dobro. Moramo tako da nastavimo. Moramo uvek tu da budemo jedan za drugog", rekao je Lesor.\nNovajlija od ove sezone u ekipi Zvezde, Stefan Janković, složio se sa saigračima da su crveno-beli igrali na visokom nivou i dodao da ne sme da dodje do opuštanja.